Myanmar Ralkap Tazacuai Ding in Upadi Thiamsang Bu kan Hlan Cang, tiah Dr. Sasa nih Theihternak Tuah – Hakha Cherry\nMyanmar Ralkap Tazacuai Ding in Upadi Thiamsang Bu kan Hlan Cang, tiah Dr. Sasa nih Theihternak Tuah\nMyanmar ram uknak a chuttu le lamzawhtu pawl cung ah tuksum nuhrin covo buarnak a tuahtu Myanmar ralkap tazacuai ding in vawleicung minthang upadi thiamsang bu (Volterra Fietta) kan hlan cang, tiah Dr. Sasa nih theihternak a tuah.\n“Hi bantuk tazacuainak rian hi caan sau cu a rau ko lai. Sihmahsehlaw, tuksum nuhrin covo buarnak a tuahtu ralkap, palik le a dang ttuanvo ngeitu minung hna dantat an si nakhnga kan thiamnak dihlak, kan sining dihlak le kan thazaang dihlak in kan ttuan lai. Tazacuai nakding ah a herhmi tehte tampi kan khawmhsuat cuahmah lio zong a si,” tiah Dr. Sasa nih a langhter.\nDr. Sasa te nih an hlanmi upadi thiamsang bu Volterra Fietta hi vawleicung upadi lei ah mi nih an upat ngaimi Robert Volterra nih a hruaimi bu a si.\nCun, vawleicung ram kip ah nuhrin covo buarnak case kong a tawlreltu Alvaro Nistal zong Myanmar ralkap tazacuainak rian ah aa tel ve lai.\nRobert Volterra le Alvaro Nistal hi International Criminal Court (ICC), International Court of Justice (ICJ) le a dangdang vawleicung biaceihnak zung pawl ah ram tampi aiawh in rian a ttuan cangmi hmuhtonnak ngei upadi thiamsang an si hna. (CRPH’s Statement)Credit-The Chin Journal March 11, Yangon\nRalkap hi NCA minthut ruang ah an ra lengmang ko nain a chung taktak an luut bal lo: Pu Htet Ni\nCNA nih Kawl Ralkap an tlerh hna hnu in hnu an i thawn than


Bawipa Thilti Khawh Nak A Lang Cang. – Kawltu Team\nBawipa Thilti Khawh Nak A Lang Cang.\nMedia le Media i dohnak kar lak ah Bawipa thawnnak a lang cang tiah Dr.Pc Biaksiama nih a chim bak ko. Fianter nak he bak a van chim. Dr.PC Biaksiama hi kan unau Mizo chungah a men bak lomi a si. Parallel Bible tiang chuak khomi asi. A mah hi ca thiam ngaingai mi asi. Asinain Pathian auhnak a don caah Pathian rianttuan in hmun dang dang ah ummi asi.\nTutan kan van thlah mi hi Dr.PC Biaksiam biachim mi asi. A tanglei ah a video zoh khawh a si lai. Trump caah thawngpang tha a ummi vialte lak ah tampi a van chim. Dr.PC Biaksiam nih hin Donald Trump nih teinak a co hrim hrim lai tiah a zumtu lak ah pakhat a si ve. Cu lawng siloin Biden le Democrats pawl nih thil dik lo an tuah mi vialte cu nifaten a van chim peng. Mizo holh a thei mi nihcun a tang bak ah a video zoh khawh a si lai.\nVideo Credit : INP Mizo\n(Mah capar hi van rel chap) Khah nikhat hnu nikhat lung awttawm nak umlo tein thawngpaang fiang le a thar in kan vun theih cuahmah cang. Mi cheukhat cu Trump a sung ahcun ruahchannnak aum tilo tiah a ruatmi zong tamp ikan um. Asinain thildik cu a langh zungzal ko caah thinphan awk aumlo. Hi thimnak kong he pehtlai in atang lei ah fiangfai deuh in vun rel.\nDemocrat candidate pakhat cio ca ah mee 35,000 a thli in an rak chappiak hna. Trump sihne hna nih an pheomi sihne Sidney Powell nih Thaizing in taza ka cuai cang hna lai. Mee firmi a tam tuk lawlaw. Mithmuh kuttongh thil an tam tuk. Hmun dang ka dang in kan mee relnak seh an rak tuaitam. Georgia ah Democrat candidate pakhat cio ca ah vote 35,000 cio an rak chappiakmi a hmutu tehte pakhat ka ngei tiah a ti. Ref: Rev. Biak Lian Vel\nVedio in zohchih na duh si ahcun atanglei link te hi hmeh piak 👇👇\nRelchap: Nihin Thawngpang Tawi: Kan pu Trump caah thawngtha lei a panh chin lengmang. Nihin USA polls: an tuahnak ah 100% ah 75% nih Trump nih teinaka co tiah an thanh. Joe Biden nih Vote afiarmi a si tiah 45% nih an ti rih. Ara laimi kan President Cu Trump a si lai tiah, 75% nih an ti rih. Trump nih President a pehlo sual asiah cun Ramchung ral a tho kho tiah mi tampi nih an zumh cang. Lih in Vote a fiarmi President a tuan kho lailo, tiah an ti rih.\nCalifornia ah lihin vote a tuahtu hna hi anmah longin Vote thawng 8000 an tuah kho lailo caah sau arau lailo, kan theihte ko hna lai an ti cang. State pakhat Country ah an milunak in vote 4% in atam deuh caah an zohfel lio a si rih. Trump nih thildih ka hmuhhlan chung kan dai lailo, President sinak zong ka pe lailo a ti cang. Zeidah kan lawh te lai, lungrawk in duhlonak an lanhter cuahmah cang. Adonghnak ah cun USA phunghrampi nih bia achahpiak te ko hna lai. Lih kawl hi a fawi lailo pinah a har taktak lai.\nCountry cheukhat cu athar in vote kan thlakthan lai a timi an um cang caah Joe Biden caah cun ruahchannak hi a tlawm lei a pang cang. California state hna vote 55 Trump an pekah cun adih ko cang lai. Joe Biden hi 0 day president a si kho. Chimkhawh a si rihlo, nain California an tlaihmi hna nih hin an sualnak achimte lai i, an hawi le cu an langte ko lai an zumh cang. At cu state dang cu votemi AUDIT an tuah lio a si. Vote minthut le ID minthut an zoh lio caah, mitkuh thawlo in an ummi an tlawm ti lailo. Ref: Joseph Thawng Zting\n← Hakha sii innpi ah buainak serious ngai mi a chuak.\nPi.Naomi Te Nupa Nih Mizo Hla An Sakmi Cu An Thiam Kho Tak Tak. →


A voi 1nak debate an tuah hlan ah Biden nih Trump cu fak tatak in a phomh manh cang. – Thechinlungnews\nA voi 1nak debate an tuah hlan ah Biden nih Trump cu fak tatak in a phomh manh cang.\nJoe Biden nih Tuzarh Friday ni ahkhan MSNBC media sin ah a chim mi cu ” Trump doesn’t know that many Facts’ and is not that smart” tiah a ti, English a theih deuh lo mi kan um sual ah laiholh in ” Biden nih Trump cu a hman mi thil tampi a hngal lo, thiam mi a ngei lo a smart lo tuk, tuah fak ngai in a thuat.\nA chim nih mi cu Trump nihhin US mipi sin ah lih bia a chim hi a tlawm ti lo, a bikin Covid-19 kong ah le vaccine an tuahnak le buaipinak kong ah lih a chim ruang ah US ram mi tampi nih a nunak tiang a sungh dih hi a si, a nih cu a mah duhnak lawng in thil a tuah peng tik ah US ram mipi thinlung a zawter caan a sau tuk cang, Personal in mi va soisel lawng hi a thiam mi a si tiah Biden Trump cu fak ngai in a thuat.\nTukum US president thiamnak an tuah ding mi ah, US state cheukhat cu me sannak an tuah pah cang i, atu ni le caan tiang ahcun Joe Biden nih Point a tei peng rih a cang ahcun Piont 8 hna in a teinak hna a, Trump nih 2016 lio i teinak a rak hmuhnak Florida le Ohio state zong ah Tukum cu Biden a tei riangmang ko cang. Tuzarh nilini ahkhan MSNBC nih an hosted lio an a chim mi a si.\nBe the first to comment on "A voi 1nak debate an tuah hlan ah Biden nih Trump cu fak tatak in a phomh manh cang."


Pu Daniel Sakhong: A peng, A tlang, A khua cio in CDF kan um hi a ttha! – The Cherry Par\nPu Daniel Sakhong: A peng, A tlang, A khua cio in CDF kan um hi a ttha!\nA peng, A tlang, A khua cio in CDF kan um hi a ttha!\nA peng, A tlang, A khua cio in CDF kan um hi a ttha. Kan miphun ralkap CDF member kan tam deuh nak lam, ramleng in phaisa a chuah deuh nak lam pauh hi kan miphun caah thazang a si i, kan ral tei nak ah hriamttha an si.\nKan thazang kan thlen ter ah cun CNF kan sa tlaih lo a si lai. Nain kan fun tawn khawh lai, a hman zia kan thiam ko. lungrual lonak a chuah lo nak ding cu CNF nih kan ni zuam lai. Phan ding a um lai lo. Order pakhat, Comment pakhat ah a rak si tluahmah ko. Kan ni then tthlek lai ti hi phan ding a si lo. Kan phan ding cu CDF kan thazang a der lai i, MAH ral kan tei sual lai lo ti tu hi phan ding a si.\nPhan lo ding kan phanh, buai lo ding ah kan buai. Kan phan ding cu kan thazang a der lai i Kawl Ralkap kan thei hna lai lo ti tu hi a si. Shan bantuk kan si lai lo. Kan sining aa dang Shan he cun. Phang hlah uh law. A si CNF policy zong ah Apeng a tlang hi kan thlauh kan kham hna lo.\nHihi cu management issue a si. CNF hruaitu hna nih tuak tan thiam a hau. CDF a umnak hi 6,7 lawng a si caah a tluang deuh rih lo mi tampi a um. a ttha thluahmah ko lai. CDF an zapitein CNF hruai nak tang ah rian ttuan hna seh law a ttha chin chin hnga. KIA le PDF Kachin region ban tuk khin. ka lung tling bak i then cheu a si loh phai sa tha zaang a chuah deuh nak cu mah hi lam hi a si ral doh tu ah hmun khat ah doh mah hi kan si awk si.\nA chung riantuan tu nih thil sining an hngalh deuh. An chimmi bia hi hnu hmai an tuaktan cia hnu ah an chim. A lenglei in au sawh tuk ve ding asi lo. Mah le Khua CDF ngeihmi zat ciao hi Hriam nam siseh Hruk-aih angki le Kedan pawl rin viar sisehlaw tha chinchin lai, Ral Doh tik tu ah CNA nih a auh ning zat in a Peng Tlang tu in a hei hnga i thazang tha tuk hnga? Atanglei ah a thatlonak kong an tial ciomi a si ve.\nKei cu a ţhatuk tiah ka hmu bakloh, dothlennak ah a lamkip in doh cu a ţhami asi ko nain dothlennak thazang a chuahnak sources aa ţhenmal, lungrualnak a kheh, nawlngeihnak icuh in a donghnak cu mah le mah i doh asi telai. Pengtlang CDF ah i bungh nakcha cun miphun hriamtlai bu ah i chap tu tha ka pek, a khua a peng a tlang ahcun runvennak bu(ပြည်သူ့စစ်) men in dirh khi a za diam.\nmithmuh in a lang chom telai, ruahlo awk a ţha lomi cu. 1. CDF dohlennak thazang cu Chin miphun ramleng ummi in asi, 2. CNA dothlennak zong ramchun ramleng Chin miphun in asi rih. Tikah kut in volleyball bengh pahin ke nih football a chuihpa thiam hngamaw? under one command tang ah a kal lomi hriamtlai buu cu aim aa khah hmanh ah dilna satna a si kho i cu tikah nang maw kei ti a um telai.\nRal doh hauha lo i bu tamtuk dir hi phaisa lei support a tuah tu caah rethei men a si. Orders pakhat tang ah i fu dih lawlaw hna sehlaw a tha cang. An thawng pang tete le an thut dir ning le an cawl cangh ning theih tik ah milung tha hrimhrim lo. Kan pa le nih ramleng lei bu hruaitu hna vialte orders pakhat tang ah an um khawhnak hnga an kan zuam piak tuan a hau ko lai.\nA mah be ruah awk a simi cu CDF kan ralkap nih CNA Orders tangah an um duh lo ti si zaapi cu. An u le nih cun um an duh i um khawh zong an i zuam nain an mah le an mah hmanh an i chim kho set lo tiah an chim theo. Kan pa le nih an chim ning ruahtik ah khuaruah a hau ngai cang ko lai lo maw? A tu an um ning tein um hna sehlaw nawl pakhat tangah i fu dih kho hna seh ti khi ka chim duh mi a si.\nA tu cu mah le duh salam in ralkap zaapi cu um dawh an si. Cun raltuk nak kal ding an ti viar ah an phisin i zaapi cu an kal duh hoi lo ti si hoi. Cucu zei nih dah a langhter kan ti ah cun Command & Orders tangah kan um duh lo caah si.\nA tu ning in a kal rih ko ah cun sian ram nak hi a chiakha deuh mi chin ram ah a chuak khawh mi asi. Pastor le Chin mi mifim deuh le CNF i fawn in CDF vial te CNA ah i fawnh ding khua khan tti nak ngeih a herh cang.CNF long in zei hmangh nan tuah kho lai lo ti cu hmuhkhawh asi ko cang.\nShanram bantuk kan sikho tiah ka rak tial bal. Thil kal ning aa thlen bantuk le caan aa thlen bantuk in CNF nih a thlen khawh le a thlen thiam ve lo ahcun CNF caah harnak pe tu an sikho. Kan fale cu nulepa bawmtu ah kan duh hna. Nain kan chimhchawnh thiam hna lo ahcun nulepa lungfahnak petu an si ko. Atu hi thil sining aa thleng pah cang. A herh lo nak ah tangka tampi dih in CDF a hau ti lo.\nCDF hi caan a rau deuhdeuh lai, an commander pawl zong nih ralbawi si thawtnam an theih chin lengmang lai. CNF/ A kuttang um cu an duh lo chin lengmang ve lai. CDF cu CNF/A Orders tangah an um ding a si, tiin mipi sinah nan ttial ding a si nain, mipi nih kan ruah loning tuin nan van ttial. CDF zong rallokap doh ah an i thawh ko caah, CNF/A Order tangah thazaang pakhat in kan doh cu a pakhatnak ah kan i thim ding mi a si cang.\nKan nau le CDF ah a lut i meithal ai tleih mi an tam mi cu a pawilo na in a pengtlang in cdf an dirh mi tu hi cu 100/100 a pawi ko ral um lo nak le ral tuk ngam lo in cdf ah a lut mi hna pengtlang cheukhat khi cu a cawmlam an har.\nApeng kha zarih koseh.Atlang le akhua cu aum lo atha kodah kaw. CNA San atlai lotuk le zeititha. Kan um cio hau ko hi. TT te hmanh tutiang ala kho lo cu bochan awk le zumhawk an har ngai cang ko. Hakha cu 2022 ah pakhat si kan I zuam lio. upa tamdeuh nih fawnh an duh dih cang. 2021 cu emergency ithawh cio sikaw, Pikpak deuh ah cang. Ifun bak kan hau.\nA tha tiah ka rak ruah peng ve ko nain thla 10 kan kal cang i zeidah Apoi ti ahcun: 1. Hmundang/khuadang i raltuk an duh lo. 2. Chinmi kan zia pakhat kan rak thlau khawh bak lomi cu aphu a tam deuh paoh le kan lungrualnak a tlau deuhdeuh ve, hmuh ning kalpining, zumh ning, ramri I khiah cio ning, mi le mah tuanvo pek ning, ah kan i khat kho ti lo. 3. Ramdang phaisa kan rak khawlh khawh tuk cio mi hi athattuk nain ai fonhmi si usihlaw a let in a cak deuh ko hnga.\nOne command and one order tangah an um khawh ahcun a thattuk thiam ko nain thla 10 chung experience ah buainak lawngte asi ko hi teh. Tu ahhin mah khua ralkap nih vun kah lo ahcun meithal puah a duh bak lomi an tampi cang, nanmah khua cio kha i ven ulaw a dang paoh cu CNA nih kan in venpi hna lai nan ti bel ahcun atha ngai hnga nain Cucu asi kho lomi thil asi hnga. Cucaah cun I fonh khawh chungin I fonh khawh hi a tha bik ko lai ka ti e, CDF- Mindat, CDF-Falam…etc belte cu mah peng cio an si caah khi cu um phung a va si ko hnga i anmah le peng chung in tlang cio, khi cu ai ning rih khua lawng bakin an dir mi khi Cu a poi ngaingai.\n← Kum thar I kan Dothlennak ca Saduhthah\nBochok Tun Myat Naing Nih A Hruaimi Arakan Army Thazang Cu A Ralai Mi Kum 2022 ah! →


Pathian Biak Sawmnak - A VEL IN KHAMH KAN SI\nPathian Biak Ding\n"Ra tuah u, kun u sih law bia u sih; a kan Sertu Bawipa hmaiah cun kan khuk i bil u sih! Psalm 95:6"\nMinung hi Pathian kha lam phunphun le sullam phunphun in biak awkah, Baibal in sawm kan si. Lawmhnak pe ding, thangtthat ding le kan thawnnak vialte Pathian sinah pe dih ding in auh kan si. Sihmanhseh Pathian sinah lawmhnak bia kan chim khawh i, thangtthatnak nun kan ngeih khawh nakhnga ca le kan tthawnnak kan pek khawh nakhnga caah, Bawipa sin Nun peknak in kan thok a hau. Bawipa hmai ah khuk bil in kan kun hmasa a hau.\nNun pek nak tel loin a hmanmi Biaknak a um kho lo. Jesuh hi kan upat khawh, vailam cungah mah zawnruat loin kan caah nunnak raithawinak a ngeih mi ruat in lung tha lo in kan um kho fawn. Jesuh cu khamhtu asi tiah zong kan chim i kan pom khawh ko. Sihmanhsehlaw, amah, Jesuh kha kan nunnak uktu Bawi ah i serh in kan sining dihlak amah kan pek ttung lo ahcun, cu kan biaknak le Jesuh kan tanhnak cu pakpalawng thil men a si.\nPathian biaknak cu amah sin nun peknak in aa thok mi asi, zeicahtiah amah cu a kan sertu asi. Lei le van sermi thil vialte lakah a hmun zungzal mi Pathian he pehtlaihnak a ngei lo mi thil pakhat te zong an um lo. Zeicahtiah amah cu zeizong thil vialte sertu asi i sermi thil vialte hi amah ta kan si dih caah asi.\nPathian kut tel loin a chuakmi lei le van thil lakah an um lo caah, "Ahmai ah kun in, Khuk bil in a mah a biading," menmen kan si. Sermi thil kan si bantuk in sertu ke hram ah chuak in amah biak le thangtthat cu kan rianngan bik asi. Thangtthat kho ding le bia kho ding mi dirhmun ah kan dir khawh ruang hmanh ahhin amah Pathian sinah lunglawmhnak biachim chap ding kan si.\nPathian hi na bia taktak maw, biaknak dah na uar? Pathian bia taktak lo in Biaknak a tanhmi zumtu tampi um asi ve. Jesuh a zum taktak mi na si ahcun, Ahmai ah Kun nak in na thok a hau i, a hmai ah khukbil in, na sining dihlak le na nunnak dihlak cung i nawlngei tu siding ah na nunnak vialte na pek dih ahau. Cucu zumtu, Pathian a bia taktak mi hna nih tuah ding in auh mi kan si hnawhchan nak asi. An sertu Pathian ton awk ah timhlamhnak na ngeih a hau. Bawipa hmaiah khukbil in na sining na pek taktak lo ahcun biaknak chung um men nak in cun Pathian he nan i tong kho lai lo. Biakinn na kal hlan ah khukbil in amah he i chawn ta hmasa tawn. Bawipa sinah nun peknak a ngeimi hna cu mi thluakchuak an si i, Pathian biatu taktak zong anmah cu an si.\nBiaknak tanh dingah sermi kan si lo. Pathian hmai ah kun in amah bia dingah sermi tu kan si.


Salai Lairamthang Nih US Thawngpang Bultan A Rak Tial Mi Hna Hi Rel Phu Taktak An Si – Chin 11 News\nSalai Lairamthang Nih US Thawngpang Bultan A Rak Tial Mi Hna Hi Rel Phu Taktak An Si\nRuah Chuk Cho le Thawngpang Neknawi\nKan hnu zarh cu Hringtu pale ni kan hman zarh a si nain Democrats pawl nih an ukmi state pawl ahcun ikahnak le ithahnak in khuaci an mui. Democrats state a simi, Chicago khua ah mino tete meithal in an i kap, tam ial hma an pu. Democrats state, Minneapolis khua ah meithal in voi 11 ikahnak a chuak i, fa pahnih a ngeimi patung pakhat a thi. Democrats pawl le minak ttanhtu, BLM pawl nih an laakmi Seattle khua sang pakhat, CHOP autonomous zone ah meithal kahnak a chuak i, minung pakhat an thah. Police nih bawmh an duh nain luhnak nawl an pe duh hna lo.\nJoe Biden le Donald Trump Debate: Democrats in President a cuh dingmi Joe Biden le President Donald Trump cu voithum tiang bia-elnak, debate an ngei lai. Avoi khatnak debate cu September 29, a si lai i, Indiana state, University of Notre Dame ah a si lai. Indianpolis um laimi nih cun itel khawh i zuam ding a si. Avoi 2nak debate cu October 15, ah University of Michigan, Ann Arbor khua ah si lai. Avoi 3nak debate cu October 22 ah a si lai i, Nashville khua, Belmont University ah a si lai. Joe Biden hi mi lunglo ngaingai a si caah democrats pawl nih debate ah a chuahsual lai ti an phang ngaingai. Trump le Republican nih cun voi tam deuh debate tuah an duh nain Joe Biden nih cun voi thum hmanh hi a tam deuh tiah a ruah ti a si.\nUS Nih Ramdangmi 525,000 An Rian An Dinhter Hna Lai: Coronanavirus ruangah US ah rianngei lo minung million 40 renglo an si caah US cozah nih ramdang in US ah rian a rak tuahmi minung 525,00 cu kan hnon hna lai tiah White house nih tuchun ah an chim. President Trump nih “American First ” ti bantuk in US mipi nih rian an ngah hlan lio cu ramdang mi kan au rih hna lai lo tiah a rak chim bal.


Breaking News: Halkha peng Amyota Hlutdaw ah Pu Robin Zaathang nih bual a co – Chin World News Evening\nBreaking News: Halkha peng CNLD nih Amyota Hlutdaw in teinak an hmuh. CNLD Pu Robin Zaathang nih Vote-7396 a hmuh i NLD Pu Ngun Vung nih vote-7164 a hmuh ve. Pu Robin Zaathang nih bual a co. Source: Rawn Chin Post\nThawngpang dang rak rel chih:A ra lai mi Hluttaw Nih Zeitindah Fianhlanghnak le Ṭuanvo Laknak An Karhter Khawh Lai? By Salai Van Cung Lian| Chin Digest Vol. 6, No. 4 — Thimnak a hung um, 2010 hnu in kan ram cu democracy lamthluan chung ah a hung lut i thimnak tete zong tuah khawh a si cang i Myanmar ram ah fianhlanghnak le ṭuanvo laknak hi a hung ṭha deuh thluahmah, nain 2017 thawk in a zorchuk ṭhan, ti mi hi data pawl nih a langhter mi a si. Hi capar ah Myanmar ram le Chin Ramkulh chung ah eihmuarnak, fianhlanghnak le ṭuanvo laknak lei thil sining kong ka langhter i a ra lai mi Chin Ramkulh Parliament nih eihmuarnak doh ding ah zeibantuk thil dah a tuah awk a si, ti mi ka ruahnak zong ka langhter chih.\nChimphuan-zalonnak he pehtlai in Myanmar ram dirhmun hi Reporters Without Borders ti mi bu nih kum fatin report an tuah mi zoh ah hin fiang tein theih khawh a si. Reporters Without Borders nih Myanmar ram chung ah chimphuan-zalonnak kong he pehtlai in kum 2013 in 2019 ca tiang data a ngei. An data ning in ka van langhter ahcun Myanmar ram chung ah chimphuan-zalonnak hi 2014 in a kai cho thluahmah. Zalonnak a tam thluahmah. Nain 2017 ahcun a ṭumchuk thluahmah ṭhan, ti hi theih khawh a si.\nPakhatnak ah, ziknawh eihmuarnak a tam khunnak a ruang cu Cozah rianṭuantu hna an nihlawh a tlawm tuk caah a si, ti hi a si. Kan ram sining zoh tikah, tahchunhnak ah ei man, inn man le mei man hna tuak ahcun kan nihlawh hi a tlawm tuk rengreng. Cucaah U Win Myint nih President a tlinnak a ni khatnak ah Cozah rianṭuantu nihlawh ka kaih lai, tiah biatiam a rak chim. U Thein Tun Oo, USDP i chimrelnak nawlngeitu zong nih “ziknawh eihmuarnak hloh ding ahcun rianṭuantu pawl nih a zatawk in nihlawh an hmuh bak a hau,” tiah a rak ti ve.\nCu ve bantuk ṭhiamṭhiam in Aung San Suu Kyi zong nih a ti ve, aa thawh i “ziknawh eihmuarnak hi a tlawm tuk mi, a za lo mi nihlawh in ai thawk mi a si,” tiah tukum ah Singapore um Myanmar ram mi pawl he tonnak a rak ngeih lioah a rak chim ve. Cucu a dik tuk mi a si nain a za lo mi nihlawh “lawng” in ziknawh hi aa thawk, kan ti ahcun kan palh kho ṭhiamṭhiam rih. Khuasak tuntuk a ṭha tuk ko mi rianṭuantu cheukhat zong nih ziknawh an lak tuk ve i an eihmuar tuk ve, ti zong hi a dik mi a si ve.\nTahchunhnak ah, tender company a ngeitu Salai Cepa nih tender ngah a duh caah vuanci sin ah tangka sing sawm nga laksawng a va pek, cu bantuk cu ziknawh a si nain vuanci zong nih ziknawh ah a ruat ti lo i Salai Cepa zong nih ziknawh ah a ruat ti lo, tibantuk kha ka chim duh mi a si. Hi bantuk ziknawhnak hi Chinmi cheukhat nih cun ziknawh ah an ruat lem lo, laksawng menmen ah ruah a si.\nEihmuarnak le lungput an i pehtlaihnak pahnihnak cu lungput ṭha lo hrimhrim kha a si ko. A ṭha lo, a dik lo, ti theih ko bu in mah pumpak miaknak, ṭhatnak le hlawknak caah chawva hmang in siseh, nawlngeihnak hmang in siseh mipi tangka asiloah mipi ngeih mi thilri, vawlei le thil dangdang ningcang loin hman kha a si.\nPathumnak ah langhter ka duh mi cu Chin ramkulh he aa pehtlai deuh mi a si. December 2017 ah Carson Hall ah Chin State Development Actors’ Conference tuah a rak si i cu lio ah Chin Ramkulh Hluttaw Speaker Pu Zo Bawi nih Chin ramkulh ah eihmuarnak a tam khunnak a ruang cu ramkulh le ramṭhen dangdang ah a dingfel lo deuh mi, a zualhma deuh mi pawl dantat can ah Chin ramkulh ah an rak ṭhial hna caah a si, ti mi a rak langhter.\nPu Zo Bawi nih aa thawh i cu bantuk minung cu Chin ramkulh ah an rak chiah hna caah Chin ramkulh cu “hnawm hlonhnak hmun” ah ai cang, tiah a rak ti. A chim duh mi cu cu bantuk minung a fel deuh lo mi paoh dan pek can ah Chin ramkulh ah an rak chiah hna tikah Chin ramkulh Cozah rianṭuantu cu a fel lo mi an tam i Chin ramkulh ah ziknawh eihmuarnak a tam khunnak hi a si, ti hi a si ko.\nFreedom of Information Acts: eihmuarnak doh ding ah cun freedom of information act ṭha tein ser a hau. Zalong tein thawng zamh, chimrel le lak khawhnak nawl a um lonak ram ah eihmuarnak doh ti mi cu hrihram a ngei tuk lo mi thil pakhat a si. Open ACC Regional Offices: Myanmar Anti-corruption Rule ah a um mi cu ramṭhen le ramkulh kip ah Anti-corruption Commission Office on ding, ti mi hi a si. Nain tutiang ah Mandalay lawng ah an chap kho rih, ti hi theih a si. Chin ramkulh tel in ramkulh le ramṭhen dangdang ah regional office ṭha tein on hi a biapi tuk.


Bidden Foreign Policy le Ralhrang hi zeidah a lawh te hnga? Arab Ram ah US Politics Timeline umtuning ka von taar. – Hakha Cherry\nPresident Trump chan, (2026-2021) cu thaizing hi a dih cang lai i, President thar Joe Bidden nih uknak cu a von lak lai. Bidden Foreign Policy hi zeidah a lawh lai hngalh a si rih lo. Iran ram cu al-Queda kua thar/ Safe Heaven a si cang i, nan ralrin a hau tiah Trump Cozah nih ralrin an pek ta. Bidden chan ah ISIS hi an rak corh tthan te lai maw? US President kip nih challenge/ harnak an tonmi hi aa dang cio i, Bidden nih zeibantuk challenge/ harnak dah a ton ve te hnga?\nObama nih Trump cu ISIS a roh ta. Trump nih a thianh dih. Trump nih Bidden cu, Covid19 a roh ta ve. Bidden nih thate in a thianh khawh ve ko lai.Credit-Zasang Cinzah


Jesuh Thlaici Tthabik | Radio Veritas Asia\nJesuh Thlaici Tthabik\nRev.Fr.Pius Kei Lian Cung\nJesuh Khrih Thlaici tthabik\nNihin kan relmi kan Bible nih Pathian pennak kong a kancawnpiak. Kan pawngkam kan zoh tikah sattil/ saram, thingkung, pangpar, inn le lo tampi an um i minung hi saram he kan i dannak bik hi khoika zawn ah dah a si hnga tiah kan zoh a si ahcun tampi a um ko lai. A sinain minung le saram/sattil he kan i dannak bik pakhat te a langhnak cu minung cu bia kan chim kho, Kan i chawn kho. Kan lung lawmhnak kan i hrawm kho, kan ngeihchiatnak kan i hrawm kho. Bia kan i ruah khawhmi hi saram nakin Pathian thluachuah a hlei in kan conak hi a si. Hi bantuk in pakhat le pakhat kan i chawnhbiak khawhnak a ruang cu zeidah a si tiah cun kan biakmi kan Pathian, a kan sertu kan Pathian a mah hrimhrim hi bia a chimmi Pathian a si. Bia a chimmi Pathian kan ngeih hih! Rome chan lio ah siseh, Jesuh Khrih a raknun lio ah siseh, a tuchan zong ah an um ko lai, mi tampi nih bia a chim lo mi pathian a bia mi tampi an um. Sihmanhsehlaw kan biakmi kan Pathian cu vawlei a ser le cangka bia a chim i nihin ni tiang bia a chimmi Pathian a si mi hi lunglawmh awk tak tak a si. Pathian nih Adam le Eve sinah bia chim hram a rak i thawk i Abraham te chungkhar hna siseh, Moses sinah siseh vawlei tuanbia vialte ah bia a chim zungzaltu Pathian a si. Cun caan a vun tlin tikah, bia a khiahmi a vun tlin tikah a mah i a biakam a si mi a Fapa Jesuh Khrih hrimhrim kha kan sinah a rak thlah tikah kan sin bak ah kan hna hrimhrim in theih khawh ding in bia a kan chimtu Pathian tthiamtthiam a si. Cu a si caah vawlei hram thawk in a kan chawn zungzal tu, bia a kan ruah zungzal tu Pathian aw hi zeizat dah kan theih hngalh?\nThawngttha kan vun rel tikah a donghnak ah zei kan ti tawn? “Pathian Bia a si” kan ti . Kan zapi nih “Pathian kan i lawm” tiah kan ti. Bia a kan chimhmi, an vun relmi kan vun theih set lo ah cun a zei tu kha kan i lawm? Mah ruangah Bible kan rel i a donghnak i Pathian Bia a si ti mi zawnte i Pathian kan i lawm kan ti taktak ahcun Pathian bia an rel mi kha kan lungthin dihlak tein ngai i lunglawmmi bia taktak kha si seh. A zei an rel an chimmi theih huaha lo, ngai huaha lo in Pathian kan i lawm kan ti mi khi zei hmanh sullam a ngei lo. Kan nu kan pa nih an kan chimhhrin an kan cawnpiak tikah na ka chimhrin, na ka cawnpiak caah ka lawm tiah kan kan vun ti tikah an chimmi an bia kha ttha tein kan ngai tik lawngah lunglawmh awk a si le lunglawmh awk, ngeihchiat awk a si le ngeihchiat awk, an chimmi an bia kha ttha tein ngai ding kha a bia pi mi a si. A bia kan theihmi cungah khan Pathian kan i lawm ti kha kan lungthin takin rak chim cio u sih. Bia a chim pengmi kan Pathian a si bantukin atu kan chan tiang zong ah a Bible Cathiang in siseh, a Bupi cawnpiaknak in siseh, kan Pathian nih bia a kan chimh len ko. Thawngttha a phuangmi hna sin in kan sinah bia a chim ko. Kan nu le kan pa, kan saya/ sayamah tehna, kan pawngkam kan minung hawi hna sin in kan Pathian nih bia a kan chimh lengmang ko. Hlan lio in profet ngan pipi a rak petu Pathian, siangpahrang tthattha a rak petu Pathian a si bantuk in a tu kan chan zongah hruaitu tthattha, cawnpiaktu tthattha a kan pek lengmang ko. Pathian nih kan sinah biachim hi a ngol bal lo.\nCun Jesuh Khrih hrimhrim kha ‘Bia cu minung ah a cang’ ti i John Thawngttha chung i a kan chimh bantukin Jesuh Khrih cu a bia zong in bia a chim i, a nun zia hrimhrim zong in Bia a si. Pathian Bia a sining kha phunhnih a si. A kan cawnpiaknak in Pathian bia kha a kan chimh hrin i, a nunning hrimhrim, a ruangpum hrimhrim kha Pathian Bia a si. Jesuh Khrih kan cohlan mi le Jesuh Khrih kan ngeihmi te kha Pathian Bia kan sin i a ratnak cu a si. Thlaici ttha Jesuh Khrih kan sin i a ratnak te kha si. Pathian bianung kan cohlan mi kha kan chungah thlaici ttha tuh a si cang. Minung nih thlaici kan cin tikah, a theipar ttha seh, a vui rah tam seh ti kan duh tikah thlaici kha a ttha deuhdeuh in kan thim. Vawleicungah minung nih thil ttha kan ti mi hi tampi a um ko lai. Thil ttha tampi lak i a ttha cem cu Pathian i Bia Jesuh tthiamtthiam a si ko. Mah ruangah thlaici ttha lakah thlaici tthabik Jesuh Khrih pek kan si mi hi lunglawmh awk ngaingai a si. Thlaici kan va tuh tikah, thlaici tthat lawng hi a za lo i thlaici kan tuhnak vawlei hmunhma le tuahsernak a si mi nawn te hna, timhlamhnak tam pi a herh ve. Vawlei tthatnak le nawn ttha tein kan pekmi vawilei i a kheu mi thlaici cu a tthan a fawi i a theipar a tampi. Cu ve bantukin Jesuh Khrih kan sin i a rat i theipar a ngeih khawhnak ding caah kan lungthin le kan thlarau hi ni fatin kan nunnak ah timhtuahnak ngei zungzal u sih. Zarhpini caan lawngah timhtuahnak ngeih ding a si lo. Nifatin kan nunnak ah Jesuh Khrih he hawikomhnak caah timhtuah i kan lungthin innkaa kan hun piak tikah thlaici ttha Jesuh Khrih a mah hrimhrim kha kan sin ah a ra i thei ttha a tlai kho lai. Vawlei ttha le thlaici ttha an i ton tikah a theipar tampi le vui tthattha tampi ah an i chuah kho. Pathian Bia Thlaici Thiang kan sin i a rat tikah a karhter chintu kan si ah cun lei thluachuah le van thluachuah a co tu kan si lai. A tawinak i kan chim ahcun Thliaci ttha bik a si mi Kan Bawipa Jesuh Khrih vawlei cung i a rat tikah hin kan vawlei ah hintah khoika hmunhma te kha hmunhma tthatnak bik cu a si? A tawinak in kan chim ahcun Nu Mary i ruang, Nu Mary pum hrimhrim kha pei vawlei ahhin hmunhma tthatnak bik cu a si cu. Vawlei tthatnak bik ah a ra i a theipar tam pi a karh mi cu Jesuh Khrih a si. Jesuh Khrih a thi i a thawhtthannak kha theipar tam pi a tlai nak le a karhnak cu a si. A nun chung vialte i a hmuhmi sunparnak le lianhngannak vialte nak in a thawhtthannak kha theipar ttha bik a si nak cu a si. A thawhtthannak thawng in kan sualnak vialte a thah dih, a ttawl dih i nunnak a kan pek. Nihin ah kan Bawipa Jesuh Khrih cu Thlaici a si i, thlaici vorhtu zong a si i a bia in siseh, a nunning in siseh, a karhchin lengmangtu a si bantukin kan nih zong nih kan co mi thlaici kha a theipar tampi tlai ter in mikip sinah thlaici ttha a vorhtu le a petu si kho i zuam u sih. Donghnak ah Isiah Bible cathiang chungin donghter u sih. “Ka Bia cu van in a rung tla mi ruah le hawrha bantuk a si lai. Ruah le hawrha nih cun van ah kir tthan ti loin vawlei kha a hnawn ter i thlaici kha a khoh ter i, a tthan ter i thlaici tuhtu kha thlaici a pek hna i rawl eitu kha rawl a pek hna. Cubantuk cun ka kaa i a chuakmi Bia cu a si ve lai. Ka sin ah a lawng in a ra kir tthan lai lo. Tuah seh tiah a fial mi kha a tlolh lai lo i ka thlah hnawhchan mi thil ah khan a tlam a tling lai”. Pathian nih ruahti le dapti(hawrha) hmanh a sin ah tthatnak pe lo i kir tthan lo ding in bia a kan kamh. Ruahti le dapti nak in man tampi a ngeimi minung kan nunnak zong vawlei ah Pathian nih a kan thlahnak chan tlamtling loin Pathian sinah a kir tthan dingmi pakhat hmanh kan um lo. Pathian nih a kan thlahhnawh chan mi tlamtling tein a theipar, a vui a rah he Pathian sin ah a phan dingmi lawngte kan si timi hi lunglawm tein i nun pi u sih.


CHRO: UN Economics and Social Council Nih Special Consultative Status Ah Cohlan Kan Si Ve – Chin Modern News\nCHRO: UN Economics and Social Council Nih Special Consultative Status Ah Cohlan Kan Si Ve\nPosted By: chinmodernnews July 10, 2019\nCHRO cu 1999 ah UN ah advocacy tuah kan rak ithok. Pehthliahmah te in kumchiar UN mechanism chung ah Chin miphun kong chimrel nak a rem tik poh ah chimrel asi I tukum hin kum 20 a tling. UN Economics and Social Council nih Chin Human Rights Organization cu dotla te in ruahnak pekho tubu Special Consultative Status ah cohlan kan si caah tutan cu mah kan sinak UN ECOSOC consultative status hmang in meeting ah sawm in kai kan si ve.\nVoidang tawn ah cun UN I kan kai tawn mi kha budang nih accreditation pek in kan kai tawn. Tutan cu UN meeting ah kanmah Chin Human Rights Organization min te hman in kan kai I kan miphun kong kan chim rel tik ah lung a hmui khun. Khuazing Pathian nih kum 20 chung lam an kan hruai I duhsah te in le a dotdot te in kan miphun kong kan chimrel nak ah hlawhtlin nak a kan pek.\nTutan ah hin thil phun hnih a tong. UN Human Rights Comission le UNHCR annual consultation cu zarhkhat chung ah ai tong. CHRO delegation min in a dang te in ton le bia kan ruah khawh mi hna cu UN Human Rights lei I Burma ah ttuanvo pek mi Ms. Yang Hee Lee he a dang te in ton biaruahnak kan nei kho. UN nih Burma ram kong ah Fact Finding Mission ah ttuanvo a pek mi hna he a dangte in bia kan iruah kho. Cu pin ah UNHCR Asia Pacific Bureau he adang tein bia kan iruah kho.\nUNHCR headquarters kan len nak ah mileng nih an duhmi ca ttial nak an chiah. Mah zawn ah cun na thinlung I a um mi kha ttial tiah an ti. “CHRO dirhmun in siseh, Chinmi dirhmun in siseh, UNHCR nih nan kan runven nak cung ah kan ilawm tuk e” tiah ka ttial.\nUNHCR Asia bureau he kan iton lio ah an mah lei in upa minung 5 nih an kan tthutpi I bia kan iruah. A luancia kum 20 lio ah hika office ah hin ka rak ra I Chinmi nan kan renven a hauh nak kong kan rak inchimh hna. Kan bia nan kan lak piak I kum 20 chung UNHCR nih Chinmi nan kan runven nak cung ah kan ilawm tuk. A tu ah cun North America ah thong sawmriat 80,000 hrawng kan um I Europe ah thonghra 10,000 leng kan um. Australia zong ah thonghra 10,000 leng kan um. Mah vialte minung himnak nan kan pek mi cung ah kan ilawm ti in kan biakan thok.\nAtu lio ah Chinmi biaknak lei I kan dir hmun, miphun sinak lei in kan dir hmun, le a bik in Paletwa peng in a cang mikong ah UN nih biatak te in nan kan dirkamh le nan kan runven a hau timi kan chimh hna. UN Fact Finding Mission le Special Rapporteur zong bia kan ruah khawh hna caah kan ilung si.\nAbik in CHRO nih UN ah Consultative Status a neih cang caah kan mah le kan min te in kan miphun kong UN I kan chimrel caah lung a hmui khun. Kan chimrel mi hnih khat Khuazing Pathian nih thluachuah hram seh law theipar ttha tlai ter hram ko seh.\nCatialtu: Salai Bawi Lian Mang (CHRO)\nJuly Thla Chung, Ramthumnak (US, CA le AUS) Kalnak Kong Thawng Bultan!\nUN Ah Nauchuak Thar Benh, Card Thiciami Nunter Le A Danddang Kong Tawi\nArchives Select Month July 2020 (3) June 2020 (2) March 2020 (6) January 2020 (1) December 2019 (4) October 2019 (5) September 2019 (6) August 2019 (6) July 2019 (3) June 2019 (4) May 2019 (8) April 2019 (9) March 2019 (24) February 2019 (34) January 2019 (49) December 2018 (53) November 2018 (11)


Evan Le Pastor Pawl CDF Nih An In Hlam Hna, An Inn Ngai Hna! – The Cherry Par\nEvan Le Pastor Pawl CDF Nih An In Hlam Hna, An Inn Ngai Hna!\nCDF Chungtal nih Pastor le Evan hna nih kan buk teah kan tlawng hna sehlaw Pathian bia in thzaang kan pe kho hna sehlaw kan i lawm tuk ko hnga, Pathian bia in thazaang pek kan herh ko tiah an ti. Hihi, minung pakhat hnih lawng nih an chim ko. Nain, a si awk a si ko caah le an duhnak a si cio ko lai tiah ruahnak ngei in kan rak langhter.\nMahhlan ah mi tlawnte nih an chim pah tawn mi cu CDF kan fale Wine le Beer din an hmang an ti pah tawnmi hna hi Pastor Le Evan nih cun ruah ah siarem in thut ko awk a tha lo. Kan kal ah cun a thatnak a chuahpi hrimhrim ko lai tizong ruahchannak ngei bu in rak langhter mi a si.\nCovid-19 ruang le Min Aung Hliang ralhrang ruang ah Chin miphun Pathian kan thangthat kho ti hna lo. Zarhpi ni ah pumh a um ti lo leng ah Inn Chungkhar thlacam tik ah kan tling tilo. Ram lak ah kan fa dawt cheukhat cu khua an sa cang, micheu cu an um thai tilo, ruah ah ngaih a chia kho tuk. Khuachung ah hawikawm rual he chawh le vah zong kha an ngai tuk cang.\nA bik in Biak Inn ah Pathian thangthat kha an ngai hlei khun, Mino an si caah an duhmi a tam, an herh mi a um len, an i nunpi ding ah Pathian bia in thazaang pek zong a rak biapi tuk ve. Cu caah Evan le Pastor hna nih CDF/CNA an umnak buk te ah kan tlawn piak kho hna uhlaw a tha tuk ko hnga mu. Zankhat silo zanhnih zong kan riah piak ko hna uh, Pathian nih an huhphanh ko hna lai dahkaw.\nUm kalnak a har, ralhrang nih an kan thah sual lai tiah tihnak nih kan nun a kan hruai ah cun nunnak pek ngamh in Pathian riantuan aa timmi kan si lo tinak khi a lang ngaingai hnga. CDF minung hna nih Pathian bia in thazaang pek kan herh hringhran ko tiah an timi hi kan Evan le kan Pastor te nih kan theih piak sawhsawh lo tiin an herhnak zawnte ah teiman kan thluk piak kho uhlaw kan i lawm tuk ko hnga.\nKan hnu ah CDF-Thantlang chungtal minung hna cu Pathian bia in pakhat le pakhat thazang ipek kha an ngai tuk cang ii khua pakhat ah an va kal i rawl ulh hna in thla an cam ti thawng kan theih. An cung ah Pathian i lawm zungzal ko seh.\nChin ram ah ralhrang hna hi CDF le CNA ral lawng an sihrim lo. Chin mi kan dihlak raltu an si. Kan biaknak le kan sining vialte thlen dih a kan timtu, hrawk dih a kan duhtu le kan citiang hmihdih a kan timtu ralhrang dohnak ah hin a lam kip in kan tikhawh tawk a um ko dahkaw. Cu caah hriamnam he ral a dohmi hna kan miphun mino, thangthar rual hna hi Pathian bia lawng silo in a lamkip in dirpi cio hna usih.\nA tutan kan teilo sual ah cun Pathian hmanh kan thangthat kho ti lai lo, kan nung nain mithi kan lo te lai. Teilo a ngah bak lo mi ral a si. Pastor le Evan nih an hmuh khawh ii an thinlung ah Pathian nih rian a tuannak hnga share cio usih. Credit: Voice Of Chinland\n← Nihin Zinglei Lihninh ruang ah Lungcawi Biakinn a Rawk\nHakha khuachung ah meithal thawng le bomb thawng peh zulh in a thang →


Benjamin Sum Nih Esther Khamh Hlah Sehlaw A Lu Kuai Dih Lai-Video – Chin World News Evening\nBenjamin Sum Nih Esther Khamh Hlah Sehlaw A Lu Kuai Dih Lai-Video\nKan hnulei i Phakanh Concert an tuahnak ah thlichia a hrang i Benjamin Sum nih Esther Dawt Chin Sung a khamh timi kongah amah Esther Dawt Chin Sung hrimhrim nih thanglatu sinah a sining a dirhmun le Benjamin Sum nih a khmahnak kong chim fiannak a tuah.\nCu konghe pehtlai in Esther Dawt Chin Sung nih a chimmi cu “Phakanh i concert kan ngeih tan ah Yatamai, Benjamin Sum, Bobby Soxer le Myintkyina le a dang tampi he caan kan hmang hna. Phakanh i Concert kan tuah lioah ruah a sur ngaingai. Midang cu tluang tein hla an sa kho hna. A donghnak bikah keimah ka sa i stage cung ka hung kai cu faak tuk in thlichia a hrang tikah ka ṭih tuk hringhran.\n” Cu lio ah cun khua zaza ka ruat i ka khuk ka bil i mitthli he thla ka cam. Bawipa, zeiruang ah dah si, phakanh voihnih ka phan i hibantuk thil hi ka ton? Phakanh kal na ka sianh lo caah maw si? titiang in khuaruahnak ka ngei phah. Thlichia a deih kho ti lo i Benjamin Sum nih ka chanh hlah sehlaw ka lu kuai dih men lai. Donhlei cung i a um caah cun donhhlei ahnih hmanh thei a si lo nain atanglei a mi nih a dinh le dinh lo an theih ko. Keimah zong cu hlasak ngol duh loin ka sak chih i Songbox an tlaihmi vialte zong ahninh khawh dih. Hla cu ka sak ve lengmang ko nain ka hla ah ka thinlung ka pe kho lo. Cu ti ka sak lio ah cun Benjamin cu a nuam ti lo i keimah lei panh in a ra i Mic a lak i hlasak pi a tim ve nain, thli hran a fah chin lengmang caah ka tum lai, ka tum lai, kan tum. Kan tum tlawmpal ah donhhlei zong a cim colh.\n” Benjamin nih ka chanh hlah sehlaw zeidah ka tuah lai ti hmanh ka thei lo. Donhhlei tang i ka ttum tiangah ka thaw tiang a ka phih lai bangin ka um. Hihi ka nun lam tluan ah ka voikhat tonnak a si i ahmsabik Phakanh ka kal zongah ruah a sur. Midang an sak lioah zeihmanh a um lo. Asinain keimah ka sak lioah thlichia faak tuk in a hrang. Kha cu ka tih tuk ah hin zaan lei tiangah phone zong ka tlai kho lo, ka kut tha a ther peng. Rawl zong ṭha ṭhi in ka ei kho lo nain zinglei ah a ka bawmtu thlacamnak in a ka bawmtu an um caah ka lawm tuk hringhran. Thazaang a ka petu nan dihlak cungah lunglawmhnak tampi ka ngei. Tuchun ni tiang thazaang a petu nan dilak cungah ka lawm. Cun tukum ah Album chuah ka timi kan buaipi cuahmah lio a si i cu zong cu thazaang nan ka pek cio nak lai kan sawm duh hna” tiah Esther Dawt Chin Sung nih cun a chim.\nVideo ah hin tling deuh in ngaih khawh a si.


KAN FARNU SUI HLEI TIAL BULHNAK AN KUAT TTHAN KUATMI DIHLAK – The Chinlung Post\nLunglawmhnak: Kan Farnu Sui Hlei Tial Bulnak Cu Kuat A Si Cang. Australia hrambunh, Chin Broadcasting Network (CBN) in kan farnu Sui Hlei Tial caah GoFundMe in bulnak hmuhmi AUD $2,460, Kyats 2,188,998.29 (ting kul le ting khat le thong sawm riat le thong kua deng) cu Pu Cung Hu (Hakha) sinin kuat a si cang.\nKan farnu Sui Hlei Tial i a ruak cu thlanmual ah thial in phum/vui than si cang hmanhsehlaw, a tonmi, a tuanbia le a chungkhar nih an tuarnak hi cu zungzal in philh khawh a si lai lo. Pechantu vialte cung lunglawmhnak he, CBN Team Australia. Credit: CBN\nHi zong hi vun relchih The Chinland Post nih Bulhnak an pekmi: The Chinland Post nih tleicia Nu Sui Hlei Tial (21) caah Ramchung/Ramleng Chin miphun nih ngaihchiatnak hrawmhmi (bulhnak) MMK 13,179,342 cu Hringtu a nu le Chungkhar sin ah tlamtling tein pekchanhnak tuah a si cang.\nChungkhar sinpekchanhnak cu 2020 October 17 chun sml. 1:00 ah tlamtling tein tuah a si.Thantlang tuah mi pekchannak kong ah felfai deuh in thanh khawh chap kan i zuam lai. Lawmhnak he, Tawlreltu, The Chinland Post Chungkhar. Credit: Salai Khin Maung Thein\nTheihcio bangin Kan farnu Sui Hlei Tial bulhnak cu The Chinland Post le CBN siseh Dr Hre Mang hna nih online in bulhnak an tuah or an tawlrel i, hi chungah The CHinland Post le CBN nih an kuat cang. Tutan ah The Chinland Post le CBN nih an kuat or pek mi hi a dih lak in vun zoh ulaw a cunglei langhter mi hi a si.


CNA/F Nih An Ruahnak An Phuan Cang – Chin World News Evening\nDecember 22, 2020 Salai Van Chin News\n1999 ah khontong Ralbawi Khin Maung Yi nih sualnak ngei lo Pu Lawm Ceu a rak thah. Mihrin lo fa bang, satil rem in a hrem i chaak a barh, a ngalpacar ah thir lin in a hnur pin ah a taksa dang vialte le a chungril man viar in a tuk-hrem caah amah khua le ram hmanh a si lomi Bualpi Mizoram India ah a lu phum a si. Cu lawng hmanh si loin Khuabawi kip fak taktak in a rak hrem hna i a cunglei kan langhter bantukin a hremnak hna hma tuar kho loin a nunnak a liammi tiang zong an um. Hi kongah mipi nih zeiruangah dah CNA/F nih an zoh sawhsawh ko hna timi Col. Solomon Thang Ding cu biahalnak an tuah.\nHi kong he pehtlai in Ralbawi Col. Solomon Thang Ding nih hitihin lehnak a tuah”Khin Maung Yi nih kah/thah dingin kan naule kan thlah ko hna. Ka naule kan thlah hna tikah a cheu cu kan khua ah kap hlah a kan ti. Cun kan khua pawngah kap hlah uh a kan ti. “Cun voikhat lam in an bawmh i (a nau le an thlahmi hna nih) zeitindah ai tuah (a um) ti a si ah cun, Pastor le Khuabawi pawl cu keh le orh in ai chiah dih hna i cuticun a kal tikah, mah i kan nu le kan pa pawl thih ding kha kan duh hoi loh. Mah ruangah kha ti khan tlorh thaimi (a luat thaimi) kha si. Atimh lamh cu kan timh tuk ko, “tiah Ralbawi Col. Solomon Thang Ding nih cun a chim.\n“Ralbawi Khin Maung Yi hremnak fah tuk ruang ah a nunnak a liam mi ka pa, Pu Lawm Ceu philhlonak””By: Lily Hniang Chin Par. (Biakilh: Hi cabia tawi hi a fanu nih 1999 November 27 ah a thi mi a pa philhlonak le a pa thih kum 21 tlin philhlonak ah a tial mi a si ca ah catialtu nih a dirhmun a tial mi a si. Sualnak ngeilo ka pa, uknak chiat tuk ruang ah maw…Lungler khua ah a thlathla in hreng hna.\nThah lai Siakawngno bang, Khin Maung Yi nih duh in cil len, Khuabawi riantuan ruang ko ah maw, ka thin Ka pa kha Khin Maung Yi nih thah lai Sia bang, khua zakip cuul in hruai len hna. Maw ka pa, khua le ram zawn na rak ruah ruang ah maw kha tluk khan na rak tuar? Kha lio ah khan kei le ka nau cu ka pa nih zei a ton ti kan rak thei ve lo. Kan rak ngakchia tuk rih. Kha lio, ka nu le ka tale hna mitthli le hnapduk he thir le phang in an rak um kha kei le ka nau nih zei kan rak hngal thiam ve lo.\nMah lio ahcun ka pa cu, Khin Maung Yi nih thah lai Sia bang khuazei a hren hmanh thei loin kan tah bu cun ka pa cu kan rak zaamtak. Kha lio ka nu lungfah le ngaihchiat ka ule rual ngaihchiat le lungfah haacangrial kha dah ngai! Ka chan chung ah ka hmuh bal lo. Zei hngal loin ka nu le ka tale khuami mit-auphin le umtu nih tih mi ngei ve bang in an rak kan tuah. Mizoram ramri tiang ka pule nih an rak thlah i, Mizoram lei in kan chungle nih an rak kan don. Kha lio ah ka nu nih mitthli he hitin Pathian sin ah a rak hal.\n“Kan chuahsemnak khua le ramte ah hin ni nikhat ahcun kan kirpi than mu,” tiah Pathian sin ah thla a rak cam mi kha zei ruah awk hngal loin ka rak i cinken peng. Ka pa, thih hnu ah kan zaamtaak mi kan khua (Saikah, Thantlang Peng) ahcun kan nufarual lawng in Christmas kan hmang than. Kan khua le ram ruang ah nunnak a pe mi ka pa cu Mizoram ah kan sian lo bute in kan kaltak thai.\nThinghmui zawtnak ngei bang, na hliamhma hmanh duh in thlop ngam loin khualeng ah thlop hna maw ka thin! Ka pa, titi phangphang in khuami hna nih an rak in thlopbul mi nih khan na taksa fah tah a rak in chawng deuh maw? Na nunnak pek hnawh mi, na khuami na rak hmuh hna ah khan na hna a rak ngam deuh maw? Tirawl an rak in chanh mi na ei ah khan teh, na kaa hna a rak thaw maw? Ka pa, kha lio na rak intuarnak kha kei nihcun a ruahpiak awk ka rak hngal lo. Nihin ka ruah ah hin na kaa zong a rak thaw bal lai lo dah ka ti.\nKa pa. Ka pa, Facangcil in Khin Maung Yi nih an cilnak, fung le thing in an tuk an dennak, thirhling lak ah an kaiter i an kalternak thir cincik in an temnak le an hruainak ruang ah na taksa cu an rak pem dih cikcek. Kha tluk hma le rung kha Zeitinhme na rak intuar khawh ka pa, Na thaisung le na fale mithmai hmuhta lo na sia a rak herh tuk ca ah maw na rak intuar peng? Ziah hme na kaltak ding thiam ko ahcun kha tluk hma fak kha, kha can remruam na rak tuar? Rak kal tuan law na intuar caan a tawi deuh lai si. Zeitinhme na rak intuar khawh? Ka theih mi pa ah a pasal bik na si.\nNangmah nakin a ingtuar kho mi ka hmu/thei rih hna lo. Kan chawr bak! Na hma le rung kha, misual hna kan ca ah Calvary tlang i a kan tlanhtu kan Bawipa Jesuh Khrih temtuarnak a hluan. Kha temtuarnak he khan zeidah na temtuarnak hi aa dan hlei hnga ka ti. Na taksa cu hma le rung nih pei a tuam dih ko kha ahodah vawlei ah hin kha nak fak in hremnak a tuar hlei hnga? Minung fa nih zeitinhme na intuar khawh? Ka pa na pasal bak! Kha vialte hma le rung he a zeizawn a fak ti hngal loin na thaisung le fale hmuh ta duh ah Mizoram Bualpi khua na rak phan.\nNa celh cawk ve ti lo le mu na rak kan kaltak. Nunnak pek in na rak dirkamh ve mi kan khua le ramte ah luphum lai lo na rak tih tuk i na rak duh lo kha, na thaisung ka nu le ka tale rual nih an sia a herh tuk ve. Nain ka pa, kha lio ahcun kan khuami nih nangmah cu chim lo, na thaisung le fale rual hmanh an rak kan tih tuk. Nang cu chim hau loin an rak in tih tuk. Nunnak pek in na tuanhnawh mi kan khua ah cun kirpi ti loin Mizoram ah kan rak in thlawp. Na thaisung le falerual cu na kan theih bang in hawi bang in kan rak in thlopbul kho lo.\nNain ka pa Khin Maung Yi nih an cilnak le an tuk an dennak kha na chungril tiang in an rak i rawk dih i na rak pasal remruam, minung fa nih nunpi khawh ding phun a rak si lo. Kha can na nun hmanh kha na pasal tuk ka ti. Ka pa na kan kaltaknak kum 21 a tling cang e… Kha lio puak cung in a kal mi na fanu zong ka nungak ve cang! Ka pa Van khin na rak ka hmu dek maw? Kei nih cun kan philh kho lo kan in hlam zungzal. Kan in ngaituk rih.\nKa pa na rak zaam lio ah khan nangmah na si lo a thei tuk ko mi Sopum pa pakhat zong Khin Maung Yi nih ka pa na zaam kar ah meithal in a rak kah. Ka pa na tuanbia cu li bang in ai hnin i vawleipi a cul dih. Maw Pathian Na fale kan tuarnak le tah-aihramnak vialte hi lunglawmhnak ah kan thlenpiak ve cang mu…Ka pa philhlonak ah ka rak thai mi a si. Ka pa kan in ngai tuk! Zaanmang tal ah rak kan leng ve law.\nRalbawi Col. Solomon Thang Ding ‘ Khin Maung Yi hi kah/thah kan timh ko’


Good News: Australia Ummi Caah COVID-19 Bawmnak Phun (2) – Chuncha News\nCovid-19 Bawmnak Phun ( 2): Australia ram Victoria ramkulh caah cozah nih bawmhnak phaisa an tuahmi phun 2 hna cu atanglei ah ka theihtawk in ka rak tial. Mah bawmhnak kong hi kan hnu lei ah voi khat cu ka rak tial cang ko nain pakhat hnih aa fiang lo mi caah tiah a tu hi ka tial thannak a si. Mah bawmhnak phun 2 hna cu Australia cozah nih Covid-19 damlo harton phaisa bawmnak ( Pandemic leave disaster payment) tiah min a pekmi a si.\nAustralia ram Federal cozah $1,500 bawmhnak; Rian a tuanliomi chungin Covid-19 zawtnak a ngeimi nih sawkkhawh a si. Riantuannak company or ngandamnak lei cozah nih Ni 14 chung quarantine le isolation tuahtermi hna cungin damlo tikah company nih phaisa pekmi ( sick leave) a ngei lo mi nih sawkkhawh a si. A tlawmbik kum 17 cung long nih mah bawmhnak cu sawkkhawh a si. Victoria state ah a ummi long nih sawkkhawh a si. Chawnhkhawhnak phone number: 1802266 a si lai. Zung on caan: 8 am to 8 pm Monday to Friday, 9 am to 5 pm Saturday and Sunday.\n2. Victoria ramkulh cozah phaisa $ 450 bawmhnak: Cozah bawmhnak phaisa $450 cu rian a tuan lio mi nih Covid-19 test aa tuah i zawtnak ngeih le ngeih lo ( result) a chuahhlang inn ah quarantine le self-isolation tuahtermi paoh nih sawkkhawh a si. Rian a tuan mi nih damlo tikah hmanmi Sick-leave a ngei lo mi nih mah bawmhnak cu sawkkhawh a si.\nRian a tuan lio mi nih Covid-19 zawtnak in a zawmi nih sawkkhawh a si. A tlawmbik kum 17 cung long nih mah bawmhnak cu sawkkhawh a si. Chawnhkhawhnak phone number: 1800 675 398 Aherhmi cu, chuahni, thla, kum, bank account number, na riantuannak company min, na visa, na passport, na umnak address tbk…a herh.\nMah $ 1,500 le $450 cozah bawmhnak hi ni 14 cung self-isolation le quarantine tuahtermi paohpaoh nih a pa 2 in sawkkhawh a si. Australia ram ah riantuankhawhnak nawl a ngeimi paohpaoh bianabia ah; students visa, PR, riantuannak visa, Australia citizen tbk… riantuankhawhnak nawl a ngeimi paoh nih sawkkhawh a si.\nTheihding: Mah bawmhnak pa 2 cu damlo tikah hmanmi ( sick – leave) a ngeilomi, cozah bawmnak a hmu lo mi, jobkeeper, jobkeeper phaisa a hmulomi le kaa dangdang in phaisa luhnak in-come a ngei lo mi long nih sawk le pek a si. Credit: Pa Hen Thang


AN TUAH TO HNA NING A FAK TUK CANG HIH, CELH DING SI TILO – The Chinlung Post\nLuther Tinhre:Twitter, Google le Apple pawl nih Conservative an tuahto dan hna cu a fak taktak. Ralkap nih mipi cungah crackdown tuah he aa lo cang. Twitter nih President Trump account an thahpiak hnuin Twitter bantuk a simi Parler ah a lungfah pitu an i thial thluahmah hna. A rannak in Google nih Google Play in Parler app cu a hlonh colh than.\nApple zong nih an store in hlonh an timh rih. An authawng (voice) a thawng chin lengmang sual lai ti an phang. An hlonhpiaknak hna ruang an chimmi cu buainak khua le bia an chim an khaang sual lai an ti. Ralkap tha lo nih a mipi a tuk a den hna i an zamnak kip zong ah thah le nawn ding a dawimi hna he aa lo cang. An tuahto ning hna cu a fak bak cang.\nSalai Lairamthang:Twitter nih President Trump lawng si loin Conservative Right wing radio host a tuanmi, Rush Limbaugh, General hlun, Michael Flynn zong twitter nih account an thah piak than hna. Conservative le Republican party a ttanhmi pawl account cu duhsah tete in thah an timh cang hna ti a fiang ko.\nTrump Lungput Hi Cu Khuaruah Har Si Ko


Awṭha Iang Len Sung: Happy Birthday Kapa Bawipa Nih Nun Khuasau Nak Le Ngandam Nak Thluachuah In Chap Chin Ko Seh – Chin World News Evening\nMay 22, 2020 May 22, 2020 Salai Van Chin News\nTuni hi Laimi nih hlaphuah leiah siseh hlasak leiah pacan dirhmun in ka i ngeihmi Rev. H. Thomas Ṭial Uk chuahcamtuak/chuahni a si. Atu bantukin a chuahni camtuak nisunglawi zong dam le lawm tein aphak khawh caah lawmhmi cio hna usih. Rev. H. Thomas Ṭial Uk cu a ho cio paoh nih kan theih dih lai tiah ka ruah.\nPathian thangṭhatnak hla atulio kan hlasakthiam pawl nih an sakmi hi a tam deuh cu Rev. H. Thomas Ṭial Uk nih aphuahmi deuh ngawtte an si hna. A hlaphuahmi hrimhrim hi an ṭha kho tuk hna. Cun, a hla pawl hi an nung khun tiah ka hmuh. Group song siseh, deut tibantuk a phuahmi zong hi a ngaih nuam hi a hlabia an ṭha taktak hna.\nCun, Rev. H. Thomas Ṭial Uk hi amah hrimhrim hlasakthiam minthang pakhat a si. A hlasakmi hrimhrim hlonh awk an um lo. A hlabia an ṭha, an nung fawn. Amah zong hi kum upa lei apanh cang ko nain a duai kho hrimhrim lo. Pathian nih a cawisan chin lengmang ti hmuh khawh a si. Cun, Laimi single hlasakthiam tampi a rak dirkamhtu hna le domh cawitu hna pakhat a si tiah ka ruah.\nAmah nih a phuah i asakpi na a dirkamh zungzal hna i amah sinin hlasakthiam tampi an chuak ti hmuh khawh a si. Atu bantukin a chuahni camtuak nisunglawi zong hmaleiah a hmu kho ṭhanmi a si nak nga thlacamnak in bawm cio hna usih. Hmalei a nun lamthluan ah Pathian nih umpi in kilveng siseh a tehte salṭha ah hmang zungzal ko seh!\nRev. H. Thomas Ṭial Uk chuahni kong he pehtlai in hlasakthiam Iang Len Sung nih hitihin a lunglawmhnak a langhter ve “Happy Birthday Kapa. Bawipa nih nun khuasau nak le ngandam nak thluachuah in chap chin ko seh. Nan cungah kaalawmtuk ee Nihin ni dirhmun ka phak khawh nak hnga ka taw nan ka domh nan ka dirkamh nan ka zohkhenh nun nan ka chimh.\nka caah cun thluachuah lianngan tuk nan si. Nan cungah kaalawmtuk ee. Zohkhenh awk ka tlak lo le Dirkamh awk ka tlak lo zongah Nanka dawt nak ruangah Nan ka zohkhenh i nan ka dirkamh zungzal kaalawmtuk ee Bawipa nih thluachuah inpe chin ko hna seh. Kan dawttuk hna KaNu le Ka Pa,” tiah a lunglawmhnak a langhter ve. VIDEO timi rak hmehlaw Rev. H. Thomas Ṭial Uk hlasakmi rak ngai ve.\nDavid La Nih Khrihfa Muisam A Chiatter Na Ti Ahcun Kawlbiaknak Na Dirkamh Tinak A Si Ve By: Rolian


President Trump nih a zum ngai mi Dr. Anthony Fauci nih USA caah thawngpang tha ngai a chim\nUSA mifim le mithiam, sibawi lei ah an uar ngai mi le an nih bohchan ngai mi nih USA ram caah thawngpang tha a chim. USA sibawi thiam Dr. Anthony Fauci ni USA nih Coronavirus second Wave kan tuar khohlo men tiin a chim\nAmerica’s top infectious disease expert Dr Anthony Fauci nih cun America caah thawngpang tha ngai mi a ngei. America nih Coronavirus voihnihnak kan tawn khohlo men tiin a chim. International media outlet, televised interview ah Fauci nih a chim ning ah cun siizung ah zohkhen lio mi le hruaitu pawl nih fakpi in rian an ttuan caah a voihnihnak cu America nih an tawn khoh ti lo men tiin a chim\nUS nih Coronavirus case two million leng an ngei cang, a thi mi hi 115,732 leng a si cang. The director of National Institute of Allergy & Infectious Disease & the chief US scientific spokesperson nih cun coronavirus hi vawlei cungah a tam chin lengmang, natein social distancing le mask thatein kan hmang ah cun a karh leinak lam hi cu kan phih khawh, mipi nih thatein nawlngai in zulh ding kan zulh a her tiah a chim. Source-Theguardians\nBe the first to comment on "President Trump nih a zum ngai mi Dr. Anthony Fauci nih USA caah thawngpang tha ngai a chim"


Trum caah hna angam tuk; Minak nih an uar tuk mi Deroy Murdock nih Joe Biden cu ceilak in a phomh cang\nTu lio cu US Presidential race nih US ramchung a hninh lio asi caah coronavirus kong lei a vun kaltak cang ko lai i, natein Chinmi nih thei hertuk mi a um ah cun tial lengmang ka vun tim te lai\nUS mipi nih an thei duh ngai mi Jeo Biden Vice President cu Kamala Harris a si ti ka vun ttial cang i, mah bantun in Joe Biden nih minak nu vice President caah a thimnak ruang tampi a um\nJoe biden nih Sen. Kamala Harris, D-Calif Vice President caah a thim mi nih hin kum saupi a rak si cang mi ah minak pawl a doh ning le a bia le ka in fiangtein a rak chim mi vialte kha a hrawh nai sai lo tiin Minak nih an uar tuk mi Deroy Murdock nih a chim\nMay 22 ah Joe Biden nih minak nih an uar tuk mi, “Charlamagne tha God” cu, keimah lei ah (Democrat) na vote lo ah cun minak na si lo tiah radio host Lenard sin a rak chim.\nMah bantuk in a chimnak hi, “Charlamagne tha God” nih Joe biden cu fakpi in a soisel. Trump hi racist president hmasak bik a si lo tiah a ti. Mah bantuk in “Charlamagne tha God” nih Trump a dirpi ruangah Joe Biden nih a celh tilo caah a chim mi a si.\nCun, aluancia ah Joe Biden bia chim mi nih minak tampi a fak ter hna i, US politic ah caan saupi a rak ttuan cang mi a si, a rian ttuan lio ah minak pawl caah thil tha a tuah mi hmuh ding a um lo, Minak pawl a dawt ngai bantuk in tu hi bia a chim caah minak milar tampi nih an duh lo ngai mi a si. Credit- foxnews\nNote: Ka thawngpang (tadin) ttial a rel mi vialte cungah lunglawmnak tampi ka ngei. Ka thawngpang 7ttialmi nan kan rel piak ruangah keimah zong tangka ka hmuh ve i, chungkhar zong ka zohkhen kho ve hna. Nangmah nih thawngin chungkhar ka zohkhen khawh ve ti ka thei caah thawngpang a dik lo mi ttial ka duh lo i ka tim lo. Hoax/Rumor/Fake ti bantuk hi ttial ka tim lo.\nBe the first to comment on "Trum caah hna angam tuk; Minak nih an uar tuk mi Deroy Murdock nih Joe Biden cu ceilak in a phomh cang"


Harsat ruangah Paletwa ralzam minung 37 Tikir in Hakha ah an i thial – THE CHINLAND POST\nHarsat ruangah Paletwa ralzam minung 37 Tikir in Hakha ah an i thial\nSalai Lian| 2020 December 31 — Tikir khua a ummi Paletwa ralzam minung 37 cu harsat ruangah December 20 ni khan khualipi Hakha lei ah an i thial than.\nHi kong he pehtlai in anmah ralzam pawl Hakha a phanh hnu ah tawlreltu pakhat nih cun Tikir khua ah tangka kawl hawlnak a um lo caah a si tiah a chim.\n“Riantuan ding a um chun zong, Company nih anmah minung an tuan ter dih hna tik ah Ralzam chungkhar cu rian rang in lim an duh caan i thla khat chung ah ni 3-4 te lawng an tuan kho. Cuchung cun cite le hmanphek cawk nak kan ngei i, a har tuk an ti caah an rak i thial mi a si.”\nTikir in Hakha an rak i thial nak kong he pehtlai in, Paletwa ah kum 31 a um hnu ah Hakha ah a rak i thial mi Saya Ram Hnin nih hi tin a chim; “Hakha ah Kuli tuan ding a um deuh lai tiah ruahchannak an ngei. Tikir ah, Facang tu cu an ngei ko. Nain, cheukhat cu thuanh ding puan zong an ngei lo. Zaan sml. 3 hnu in cun khua dei lak mei an to i, an thu mi chungkhar tiang an um.”\nTikir in Hakha tiang rat nak ah Mawtaw an hlan man ah, minung pakhat 15,000 an thawh i Hakha lei ah an rak i thial. Mawtaw man pek awk a ngei lo mi Hakha ah thial a duh mi inn chungkhar 4 tluk an tang rih. Tutan a rak i thial mi hi an zapi in Khumi lawngte an si. Hakha an um nak ding caah Inn hlan man Kyat 20,000, 30,000, 35,000, 40,000 tluk an pek cio. Inn khat belte cu inn ngeitu i nih, 40,000 in an i caih ko nain, thla 2 chung pek lo ding in a dawt hna tiah Chin Human Rights Organization (CHRO) ah a tuan lio mi Saya Ram Hnin nih a chim.\nA rak phan mi chung ahhin, a harsa khun mi an um. Chungkhar ah tar pahnih le an fapa tiah minung 3 khuasa chungkhar an si. A putar hi a hna chet, an fapa cu rian a tuan ko nain a vikva tha mi le hawi a lo tuk mi cu a si lo. An chungkhar tar nu le tar pa an si i, an fapa nupi hi Paletwa ah a tang, an kal tak fawn tiah theih a si.\n“Paletwa in Tikir, cun Hakha an rak phanh tik ah, umkheng, puan le fenhaih an ngei lo. Cucaah, Dawrthar, Calvary Sang nih puan (zun 10 fai), Angki, hni le hruk aih kan pek hna. Nain, chuankhinnak ah umkheng bel cu an ngei rih lai lo” tiah Calvary Sang upa nih a chim.\nTikir in an eidin ah facang cu an rak i ken. Cun, tu ah fenheih cu pek in an ngei ko nain, riantuan ding tuhi an har lai tiah Hakha an rak phanh tawlreltu nih an chim.\n“An dihlak hi 37 an si. Chungkhar in 7 an si. An rak i thial than nak a ruang bik cu Tikir ah inn lo, eidin ah facang cu an ngei ko tiah Hakha an phanh hnu ah tawlreltu nih a chim.\nHi ralzaam hna cu Tikir an um chung ah an ei bikmi cu Banhla zip a si. Bawmhnak tangka zong an pe set lo. Anmah an tawlrel ning in an sia rem tik poah ah, Kyat 20,000-30,000 an pek tawn hna tiah kan theih.#\nPrevious Hakha ah COVID-19 Hrik Ngei Minung (3) An Hmuh Chap_Chinram ah Minung (219) sin Hmuh A Si Cang\nNext Surbung Vanlawng Tual Onnak Tuah Hnu Ah Vanlawng In Tlun Kal Khawh A Si Cang Lai


Chin State Emergency Fund caah CYO Malaysia nih angki zuar a timh | The Chin Express\nChin State Emergency Fund caah CYO Malaysia nih angki zuar a timh\nTulio Kawlram buainak cu chim hau loin nan theih dih cio bang in Malaysia CYO zong nih kan si khawh tawk tein kan kaltak mi kanram le kan miphun harnak lakah mitthli le lungrethei le thinphang in a ummi hna caah bawmhnak kan rak tuah lai.\nCu bawmhnak cu Malaysia ah a ummi Chin miphun hna sinah Angki kan rak in phawt hna lai. Miphun le ram dawtnak he nan inn cio ah CYO riantuantu hna nih kan rak in pek hna lai i miphun le ram dawtnak thinlung te he nan rak kan cohlan cio nak lai upatnak he zaangfah kan in nawl hna.\nAngki man hi a fak tuk, Angki aa dawh le dawh lo, a that le that lo kha zoh lo tein miphun le ram caah cun tiin CYO nih an rak chuah mi Angki te hi nan rak lak cio dingah zaangfah kan in nawl hna.\nA man cu zun khat ah RM50 a si lai. RM50 te cu kan miphun le kan ram caah rak chuah ve ko tiin kan in sawm hna.\nEmergency fund asi bantukin a herhnak ah hman ding kha kan hmuitinh a si.\nThawngthanhtu – Chin Youth Organization Malaysia ( CYOM )\nHmasa thawngpangChin nufa hna thah an tong\nHnu thawngpangTamu ah mipi nih ralkap an thah hna


Pu Zing Cung (CNF Chairman) Chungkhar Kong Hi A Ropui Bak – The Cherry Par\nPu Zing Cung (CNF Chairman) Chungkhar Kong Hi A Ropui Bak\nPu ZING CUNG (CNF Chairman) Chungkhar Kong Tawi Parik. Ka kawi ZING CUNG hi RASU in 1983 ah B.A(History) in a dih,cun 1988 ah CNF ah a lut.1989-1990 tiang Kachin ram ah raltuk thiamnak a cawng.CNA ah Tongmangno(Major) rank in a rak tlung i Bangladesh ram ah le India ram ramri ramtang ah an um hna.1999 March thla,amah hi Vice Chairman le Defense Secretary le Army Chief of Staff a kemh lio ah CNA Nu Ralkap, Office staff(Typist), Mai HLIM NA(MPI ngaknu dawhfel) he ramtang ah an i um.\n2003 ah Thailand hrambunh,Tlangcungmi hriamtlai vialte an i fuunnak Bu NDF (National Democratic Front)ah General Secretary rian khinh in a um caah an chungkhar in an kal.Cuticun 2003 February in Maesoh-Myawadi Thailand ramri ah an um(Tenhta ko ning law 2003 ahhin Canada ka phanhnak kum 1 a si cang,ka kawi hi an har ngai lai ti ka hngalh caah $100 ka rak kuat bal). Fa pakhat (Chan Uk Thang, api,apa nu nih ramchung HKA in, remote control in min a sak)lawng an ngeih lio a si.(Chan Uk Thang hi Lunglei, Serkawn hospital,Mizoram ah February 27, 2000 ah a chuakmi a si).\nThailand ramri an um lio December 15,2003 ah fanu (Zing Ṭha Par) an ngei ṭhan( Anih zong hi ramchung HKA in api ṭhiamṭhiam nin remote control in min a sak). Cu hnu cun pu Zing Cung cu nitlaaklei ram,Scandinavian ram, Europe, N-America, Australia ram pawl ah khual a tlawng peng cang,Vanṭhat kan ti lai maw Vanchiat kan ti lai dek..2004 US a tlawn lioah US immigration nih an tlaih.Thong a tla. Lawyer le US Homeland security hna nih Passport naa tlaihmi hi Bangladesh PP a si fawn, US ahhin dornak (Refugee status) sok law kan in pek colh lai i na him lai an ti nain a duh lo. US ah um ding in kaa timhmi a si lo,kir ka duh deuh a ti hna. Bangladesh Passport naa tlaih ruang ahhin kan in khirh ding a si ahcun Bangladesh ram ah khirh ding na si tikah Bangladesh acozah nih an rak in tlaih lai ti cu a fiang.\nCucaah cun Advice kan in pekmi hi pom law US ah him tein na um lai, khualtlawn na duh tik paohah travel document kan in pek lai i khoika ram hmanh nih an in tlai ngam lai lo an ti. Thim awk dang a um hlei lo tikah US ah refugee status cu a pom piak hna.Cuticun Thailand i a taangmi a nupi le a fale cu a auh lawlaw hnai 2009 February ah US ah an chungkhar in an i tong kho ṭhan hna. US citizen zong a sok lo tikah khualtlawn a duh fatinte Travel document sokta hmasa a hau peng..nihin ni tiang.Cun US an phanh hnu May 24, 2011 ah fanu an ngei ṭhan,a min ah ”Anoi Hniang Chin Sung”,Anoi khi anu nih a sak,Hniang Chin Sung khi apa nih a sak.\nUpa bik CHAN UK THANG hi DC, American University ah 2nd a kai lio a si. A lai nu ZING ṬHA PAR hi Florida ah Grade 11 le a hniang bik ANOI HNIANG CHIN SUNG hi grade 4. An pa khual a tlawn chung vialte hi an nu ”pi Hlim Na” nih hin felfai tein Sushi tuah pain a rak zohkhenh peng hna. Atu hi US, CNF Camp Tampa (Florida) ah an chungkhar in an um lio a si.\nNOTE: Asikunle, annih pawl kan Ram le kan Miphun caah tiin.thil tampi an rak tuar i an rak lonh cuahmah lioah hin kannih tah kan ram le kan miphun caah zeidah kan rak tuah ve bal? timi le zeidah kan tuah ve a herh, timi hi question nganpi a si.\nAtu ah, an rak i pekchanhnak vialte kha BAWIPA nih thlua a chuahmi hna hnihkhat an um tikah, Eihmuar timi Corruption in kan ruah sual/puh tawnmi hna hi, kanmah le kanmah tu kan khuaruah ning i check caan acu men lehlam lai dahkaw. A nunnak a liammi ramtang ah minung 70 ringlo, ramchungah 20 ringlo nih an nunnak a pek in dahkaw an pek, a khuk/khup hmanh a kok bal lomi le hrem le thong tlaak sawhsawh hmanh a tuar bal ve lomi nih nan aw a hraan tawnmi hi ka mitthli a haa tawn. Credit: Pu Tawk Cung\n← Vawleicung media vialte nih a that zia vawleicung pi theih in tlang an rak zarh dih\nLaipa cakei Tial Cung Thang ai thua than cang lai →


Joe Biden caah thinphang dai lo si cang Mithi cia nih Joe Biden vote mi tehte an ngeih cang.Cun ralkap vote vialte an hlawnhmi an hmuh fawn cang – Chin World News Evening\nJoe Biden caah thinphang dai lo si cang Mithi cia nih Joe Biden vote mi tehte an ngeih cang.Cun ralkap vote vialte an hlawnhmi an hmuh fawn cang\nNovember 9, 2020 Salai Van World News\nUSA Election Results 2020 Supreme court justice an phan cang lai. Lih thawngzamh pawl nih Joe Biden cu USA 46 president si an ti lio ah Trump nih thutnak ka pe lailo, USA mipi pakhat cio an covo an hmuh hlanlo thutnak la pe lailo a ti cang. USA mipi nih a dikmi thimnak le USA mipi nih an duhmi te President vote an thlakmi an thimmi relpiak a si hnu lawngah a ti cang. Joe Biden zong biachimnak a sawm lailo. A dikmi teinak a si tikah a ti cang.\nUSA mipi nih Trump an dirkamh hna i Joe Biden an lawmhpi ti lo. Supreme Court an phan lai. Mithi cia nih Joe Biden vote mi tehte an ngeih cang. Cun ralkap vote vialte an hlawnhmi an hmuh cang fawn. Midia nih an lih in Joe Biden hmai a kalter mi pawl he Supreme court justice ah an lut cang lai.\nVote reltu cu zapi hmuhlo dingin thil an I phen. Thilfir an duh caah cun ithimnak a dih hnu phungninglo vote bag tampi an luhpi. Cun vote relnak zung, mei an hmih I zapi hmuhkhawh lo dingin an tuah. R pawl nih vote thlakmi zohfeltu an thlakmi an zohter duh hna lai. Trump cung an tuah sernak hi hlan an raktuah zungzal cangmi a si caah an mual a pho a si cang.\nAtu ningte a kalpi hna a si ah cun, an dihlak case kan serdih cang lai. An case belte a hme a ngan a um lai tiah. Trump sihni pa nih a chim ve. Mizeipoah hi tanhmi le ruahmi ai dang cio cucu kanmah kan duhmi lungput he ai lomi kha tanh cio a si. Thilthalo tuah a duhmi nih thatlonak kha kan tanh i, dinfelnak a duhmi nih a dikmi an tanh ve. Cucu kanmah le kan ziaza. Pennsylvania cu Supreme court justice nih a auh cang. Ref:T.Z.T\nBreaking News: Halkha peng Amyota Hlutdaw ah Pu Robin Zaathang nih bual a co\nNangmah Hi Mi Lih Chim Na Si Tiah An Phomh Cang


Israel Pathian Nih Chun Laifang Pi Ah Lai Miphun Caah Langh Nak Vision A Ka Pek – Onlinenungak\nKa chim cang bantuk in ka lu le chantling a hun i tawngh bak ah cun ruah sur thawng le thlitu hran thawng cu ka hun theih thluahmah cawlh ko. Cu lioah cun,”Aw pakhat nih khin lengah va chuak law thil a um tu ning khi va zoh tuah a hun ka ti,” kha ka theih.Ka va chuak i khua ka van cuanh tik ah cun vawlei cu muihnak nih a zelh dih i a tuam dih ko kha ka hmuh. Tlawmpal ah thli fakpi in a hung hrang i van cu a hung thiang thluahmah ko, cu lioah cun Angki rang aih mipa a tungsang nawn mipa nih khin Au rinnak (Loudspeaker) aa put i thangpi in a hung au, a chim mi cu, “ram Uknak a rawk dih cang,ram Uknak a rawk dih cang, a cung an khuhmi canphio vialte cu thlichia nih a lak dih cang,ram uknak a rawk dih cang,” tiin a au lengmang mi pa khi ka hei hmuh. A ka hmuh ve i a kut in a hei ka zauh/ a hei ka auh pah a kut cun a hei ka huih pah fawn. A ka auh a si khi ka ti i a sinah cun ka va tli ve i ka va phak cawlh ve.\nThirtung nganpi an phun mi tangah a rak dir i, hi thirtungpi hi Ramri tung a si a ka ti. Ramri tung a tangah cun thirtidong (pipe) lianpi cu ramri in kan Laitlang lei ah cun khawzei tiang dah a phak ti cu kan thei lo, ka hmuhnak tiang cu ai kham zehzuah ko.


Myanmar SAC Ralhrang Pawl Nih US Cozah Ca An Kuat Micu US Cozah Nih Fiangtein Aleh Cang\nMain Editor July 16, 2021 Leave a Comment on Myanmar SAC Ralhrang Pawl Nih US Cozah Ca An Kuat Micu US Cozah Nih Fiangtein Aleh Cang\nMyanmar ralkap nih cakuatmi he peitlai in US cozah cu media pawl nih zei tindah nan leh hna lai? tiah bia hal nak an ngei hna , zei tin dan nan ruah tiah an timi cu Email in lehnak an ngei I, ralkap duh ning in an cawlcangh lai lonak kong cu an langhter. Cu pinah cun Myanmar Democracy caah a zuamtu paoh cu an him kolai ti zong in an langter chih. US ramdang vuanci zung nih “U Kyaw Moe Tun cu ralkap dirpi loin mipi lei in adir caah kan lawmh ngaingai. Kannih US hi cu Myanmar mipi caah fakte in kan dir lai timi langternak cah U Kyaw Moe Tun lawng si loin Myanmar Democracy hmuhnak ding caah theitawk in a zuamtu bu le pumpak sinahkan pehtlaih lengmang rih ko lai.\nMyanmar Democracy ca i aa zuam mi aho paoh asikhawh chung in kan bawm lai i Myanmar ralkap sin zong ah dai ter in lamzawh duhlohnak ngei mipi an atlaih mi pawl cu thlah zalen zang dingah kan theihter lai. Ralkap nih nawl ngeihnak an lak hnu in hngakchia telh in minung 900 leng an that cang hna i ,Democracy caah aa zuamtu paohpaoh taza an cuai dih hna mi hi cu aruang aum lo tuk mi asi. Cu ruangah cun ramdang pawl zong nih Myanmar nih Democracy an hmuh khawh nak ding caah a phunphun in zuampi hna ulaw nor chin cio uh tiah kan in sawm duh hna tiah an ti.\nU Kyaw Moe Tun cu 2020 in Ner York hrambun Myanmar UN palai a rak tuan mi a si ih ralkap nih rampi nawlngei nak an lak hnuah ralkap cozah dirpi loin, NLD aiawh in UN meeting ah a kai mi ka si tiah February 26 ah a rak chim. Hi bantuk ruangah hin Myanmar ralkap nih cun U Kyaw Moe Tun cu February 27 ah a rian in an dinh ter i rampi leirawi tu tiah tazacuai nak (case) an rak tuahpiak. Taza an cuai hnuah tlaih an duh tuk nain, US i a um caah ralkap nih an tla kho lo, cu runagah Myanmar ah kuat dingin US an hal mi a si. Hi bantuk dirhmun ah US nih cun U Kyaw Moe Tun cu Myanmar ah kuat ding an tim lo. Cu pinah ralkap nih U Kyaw Moe Tun aiawh tu UN palai an thim mi Aung Thu Sein zong a tutiang UN nih an cohlang rih lo.\nShan PDF Zong Antho Ve Cang Ralhrang An Tli →\n← Oxygen Bur 150 Amah Caah Aacah Mi Cu Midang Caah Man Lo In Apek Dih


Breaking News : CDF Mindat Pasal Tha Hna Nih Kan Miphun Ralkap CNA Kan Bawm Cang U Law – Buanchukcho\nBreaking News : CDF Mindat Pasal Tha Hna Nih Kan Miphun Ralkap CNA Kan Bawm Cang U Law\nMay 30, 2021 admin BREAKING NEWS, THAWNGPANG 0\nKanpetlet ah SAC Ralhrang 6 an Thi, SAC Ralhrang nih Kanpetlet ah Thazaang an Chap Thluahmah\nMay 28 in aa thawkmi SAC ralhrang le CDF-Kanpetlet karlak kahdohnak ah SAC ralhrang 6 an thi, tiah CDF-Kanpetlet chungtel pakhat nih RFA ah a chim. Kanpetlet peng, Makya khuate ah SAC ralhrang pawl lut kho lo ding in CDF nih May 28 thawk in an kham hna i nihin zinglei tiang kahdohnk pehzul in a um.\nSAC ralhrang nih a lang in miakpi in CDF pawl an kah hna pin ah Kyaukhtu le Gangaw lei zong in ralkap thazaang an rak chap hna. Ralhriam le thazaang lei in SAC rahrang an tthawn deuh tuk caah khua dangdang zong nih Kanpetlet na kan bawmh a herh ko, tiah a cunglei CDF-Kanpetlet chungtel nih a chim.\nKanpetlet cu Mindat he meng 20 hrawng a hlatnak ah a ummi a si i, May 16 thawk in SAC ralhrang nih helicopter in ralhrang thazaang tampi an rak chap caah Kanpetlet khuami tam u nih an khua an zaamtak hna. The Chin Journal\nApoi Taktak Si : Tuzing pumh thawk ka hla pahnihnak an sak lio ah meikang hi a chuak


Rev. Hoi Cung Tum: Hakha Chin National Day Hman Cu Chun Ah Ka Kal Ngam Lo – Chin World News Evening\nRev. Hoi Cung Tum: Hakha Chin National Day Hman Cu Chun Ah Ka Kal Ngam Lo\nApril 25, 2019 Salai Van Sermon\nChin National Day Hmanning: Kum Khat Voikhat Ngeihmi CND Hmanh ah Kan Buai i Tam Deuh Ngei Usihlaw Kan Lo Dih Cikcek Hnga\nHakha i Chin National Day kal hi ka duh ngai ve. Kanmah paih kan va thawn lo hmanh ah aa paimi zoh cu Laimi nih Sport pakhat kan ngeihmi asi caah zoh ka huam ngai ve. Asinain chun ahcun ka kal ngam deuh lo. A ruang cu midang Khrihfabu kong cu ka chim lai lo. Kan Khrihfabu chungin Khualei i a ummi hna kha Hakha lei cun an rak ra hna i an khua kan kal lio i Crusade tuah lio i kan tlunnak, Ar a rak kan thattu an si hna. Asinain Hakha an rak phak tikah cun mah hngal lo deuh in an um hna tikah chawnh ah le a sinpi lo. Chawnh lo ah le aa laklawh.\nChin National Day ahcun Cakei saseh khi an lo i an hmur a sen dih, kuak cu an i suk. Tawsi keden an i denh, Laikhawt a kuapipi an i hruk mi hna kha ka tih ngaih caah chun kal cu ka duh lo. Zaan tu ahcun kan nu he kan kal pah tawn i Paih cu kan zoh pah ve tawn. Chin National Day puai tuahmi cu a dih i Tlangval pawl heh tiah an i thua hoi. Zaan khuadei bak an i thua ko. Cucu ka hmuh hna tikah Laimi hi Khrihfa kan rak si lo ti a lang.\nAsinain Pathian ti cu kan kaa in a dongh bak in a dong lo. Pathian kan biakning le kan nunphun kan ziaza le kan din kan ei le kanmah le kanmah kan sehmi kan nun zoh ahhin Israel mi hna nih Jehovah Pathian an bia ti lo i siasal an i chiah mi hna he hin aa lo bak te kan si. Cu bantuk puai i harnak kan ton tikah kan Pastor hna hi kan auh. Pastor te hi zei he dah kan ilawh ti ahcun Micah inchungkhar ah siasal aa chia i Levi mivai pa lahkhah a pek i thla aa camter mi he ai lo mi lawngte kan si.\nLahkhah nan kan pek caah thla kan in campiak hna i thlacam piak phun nan va si maw si lo cu ka thei ve lo. Siasal kan i chiah buin thluachuah hmuh kan duh rih. Kannih Pastor zong cu Ar hna nan kan thah hnu cun tuihnai lo awk hi a tha ve ho lo i, kan thlacamnak hna zong hi cung a phan le phan lo zong theih asi lo. Kan Pathian biak hi a puansar tuk i kanmah le kan duhmi kan mit in a tha timi paoh kha kan tuah i Pathian biak can ah kan um. Kan van a chia ngai ralrin awk a tam ko ti hi chim ka duhmi asi.\nMalaysia Laimi cu Laitlang leinak in a tlangpi thu in Pathian nan theih deuh kan ti i zeiruangdah ti ahcun nan umnak hi boruak a fiang lo i, miram ahcun Pathian hi a tlangpi thu in kawl deuh cio asi. Nangmah hi Pathian minung na si caah si loin na umnak boruak nih a langhter ca tu ah asi.\nNain upa hna he bia kan iruahmi cu Chin National Day ah upa an chuak lang ti lo e ti asi. Pastor zong rian thiah lo cun an chuak lang ti lo ti asi. A chuakmi cu ngakchia deuh le zu ding deuh kum 20 tang hna lawng an si. A mak ngaingai. Puai a tam deuh ngei usihlaw kan buai deuhdeuh hna i pakhat te ngeihmi hmah kan hmang thiam lo i kum khat ah puai 5 ngei hna usihlaw kan lo dih cikcek hnga.\nNote: Rev. Hoi Cung Tum le Sayamah Tracy hna Crusade February 4-17, 2019\nRak Ngai Ve Hrim: Miphun Dawt Hi Pathian Dawt A Si- CNF Colonel Solomon: Video\nSalai Lahnin Nih Tling Tein A Van Sak Tthan Cang, A Thiambak- Video


Rangoon Ah Mipi Le Ralkap A Dirhpi Tu Hna A Ni Phomh Len Cang. – Chintanbo\nRangoon ah ralkap a dirpitu le ralkap a dohtu mipi kar ah buainak a chuak thluahmah cang.Nihin February 25,2021 ni ah Yangon butakyi pawng ah tulio uknak a latu ralkap a dirpitu le ralkap uknak a duh lo tu mipi kar ah buainak a chuak tiah theih a si.\nRalkap a dirpi tu hna nihhin hriamnam an i ken i ralkap uknak kan duh ko tiin lam an zawh. Thingtan le lungtum, Chai an i ken hna. Ralkap uknak a duh lomi sang chung mi hna nih khengbel an rak tum hnawh hna.Cuticun an kar ah buainak a chuak i Chai in chaihnak le thingtan lungtum in i dennak zong a chuak.\nCu lio ahcun palik an ra i palik nih ralkap a dirpitu hna cu Motor chung ah an kumh zohzoh hna.Ralkap uknak a duh lotu mipi hna nihcun palik nih nan humzual hna. Mah bantuk hriamnam he mipi kar ah buainak a tuah tu misual nan humzual hna nan ven hna tiin ralkap a tanhtu hna Motor cu mipi nih an dawi. A donghnak ahcun palik nih mipo cu an kham hna i an khamh khawh hna.\nRalkap nihhin an mah lei a dirpitu hna minung tlawmpal kha a phunkip in buainak tuah ding le mipi nih tih ding le thinphang ding in thil an tuahter hna. Sinain mipi nih an tih hna lo. Hmun zeimaw ahcun mipi tu nih an rak tlaih tawn hna mi asi.Credit : Irawaddy


Chin Ram Chung Ah Kum 9 Nu Hngakchia Pahnih Tleihhrem Nak Thawngpang – Chin 11 News\nChin Ram Chung Ah Kum 9 Nu Hngakchia Pahnih Tleihhrem Nak Thawngpang\nPosted By: Chin News July 16, 2020\nSagaing ramthen, Kalaymyo pengkulh chung Hmunlai Thingunau khua ah Pu Lalhmuliana nih a nupi nih padang sinah faphir a rak ngeih mi hna kum 9 hngakchia pahnih cu a rak ihpi lengmang hna ruang ah nizan ah khan Kalay palek nih an tleih khawh cang tiah thawngthanh nak an tuah. Lalhmuliana (kum 32) nih hin a nupi nih a vapa hmasa sinah a rak ngeih mi faphir unau kum 9 hna hi 2019 kum lio khan a rak ihpi lengmang cang hna nain an rak tihtuk ruang ah an chim ngam bal lo.\nCun a nupi umlo kar le riantuan nak a kal karlak ah hin an unau cun a tleihhrem lengmang tawn hna hi a si. Asinain vanchiat leiah vanthat nak kan ti ko lai ta july 14, 2020 ah khan a nupi nih cun a fa le pahnih cu a tleihhrem hna lio bak a rak hmuh hna ruang ah Kalay palek sinah thawngthanh nak a tuah zokzok ve hi a si.\nA nupi nih palek sinah report nak a tuah tiah Lalhmuliana nih a theih le cangka in an inn in a chuak cawlh i a zam ve ko nain July 15, 2020 ah khan Khampat pawng ramthang ah Kalay palek nih cun an tleih khawh than hi a si. hi kong he pehtlai in Kalay palek nih an chim ning ah cun “Lalhmuliana hi a nupi nih palek sinah thawngthanh nak a tuah hna tiah a theih in an inn in a rak zam cawlh cang,asinain palek zong nih kan sikhawh chung in kan kawl ve caah july 15 ah khan kan tleih khawh than” tiah an chim ve.\nCun Lalhmuliana hi pawngkam le khuami hna nih an chim ve ning ah cun nu hngakchia tleihhrem le thah kong ah lunghrinh mi zong a si nain mithmuh kuttongh in tleih khawh mi kan ngeih rih lo caah kan ngiat cuahmah lio a si ve an ti. Lalhmuliana cu a nupi fa bak a si mi hna kum tlinglo tleihhrem case in pohmah 377 in a hmuh an phonh piak tiah theih a si.\nSource: Chindwin Network, Myanmar Voice, Vapual Auaw


KIA Pawl Nih Ralrin Nak Cathanh An Cuah Ning In An Tuah Cawlh\nMain Editor June 26, 2021 Leave a Comment on KIA Pawl Nih Ralrin Nak Cathanh An Cuah Ning In An Tuah Cawlh\nKata in Shweku lei ah a rak kai mi tilawng pakhat cu Saihta a phanh suimilam 12:53 ah KIA nih an kah tiah thawngtheih asi. Mah tilawng cung ahhin ralhrang rallokap an i cit ruangah KIA nih an kah nak hi asi.\nKaphnih i kahnak a chuak i,hliammi le a thimi fiang in theih asi lo. I kahnak ah tilawng cu a kang tiah theih asi. KIA tatyin (11) le tayin(45) hna nih ralrin nak cathanh le tha tein in mipi thei ding ah an chuah cang in a tu ah an thanh bantuk tein an tuah colh ve ko hi. Credit 7stars News Thawngpang dangdeu…Kachinram kulh ah Oil aphur mi Motor Akang; Kachin ramkulh Chipwe peng ah nihin June 26 chun sml. 2 luan hrawngah Oil a phurtu motor pakhat cu mei akang tiah theih asi.\nChiphwi le Panwa lam I meng 4 gate ti mi ah Oil motor cu attum lei ah lamthlang hawrkuang ah atla in akang tiah mit hnu tu pakhat nih The 74 Media sinah achim.\nHi motor cu arak ttum lio ah hin a speed control khawh loin hawrkuang ah atla I akang colh tiah achim chap. Motor akhaal tu pa cu motor hawrkuang lei atlak lio ah hin azuangmanh I motor hnuzul pakhat tu cu motor ah atang I lungfim loin aum tiah ati. Kachin ram chungah hin ralhrang uknak an lak hnu in Oil (datsi, diesel , etc…) pawl aphur tu hi an tam chin chin. Source The 74 Media Thawngpang dang…PDF Le NUG Cu Ningcang Tein Pehtlaih Nak Kan Ngei U Lwin Ko Lat NUG ; Atu Myanmar ram chung hmun kaakip ah mipi vengtu bu (people defense force) PDF cu an dirh dih cang.\nHi PDF pawl hi NUG nih hin zei tin dah nan dirhkamh hna maw? Raldoh nak lei ah zeitin dah nan bawmh hna lai ti mi BBC nih biahal nak ah NUG nih leh nak an tuah hna.\nMipi runveng tu PDF le ralhrang hna karlak ah kah nak achuak cu aum pah lengmang, cun a nai bik ah Mandalay I PDF umnak inn ah ralhrang hna nih an luh hnawhna I fak ngai in kahdoh nak zong achuak. hi kahdoh nak kong cu fiang tein chim nak angei lo nain, NUG chungte pakhat asi mi U Lwin Ko Lat Nih Ni nga ni I online press an tuah nak ah atu bantuk in leh nak bia achim.\nPDF hna he hin ning cang tein pehtlai nak le riantuan tti nak kan ngei, atu I acang cuahmah mi kah doh nak hi Mipi vengtu nih an kal pi cuahmah mi tu asi tiah U Lwin Ko Lat nih a chim. Source BBC\nMin Aung Hlaing Um Lo Kar I Soe Win Cawlcangh Ning →\n← PDF Plaw Nih Ralhrang Motor 2 Bomb In Anpuah Athi Mi Le Hliam Tuar Ralhrang An Tam


CNF tuanvo:Ngei tu hna nih’Khua khuabawi le mino hna camp an auh riangmang i. – Onlinenungak\nCNF tuanvo:Ngei tu hna nih’Khua khuabawi le mino hna camp an auh riangmang i.\nChin ram ah pennak zuam cawhnak a san lio ah CNF tuanvo ngeitu hna nih khuate khuabawi le mino hna cu Camp ah auh riang mang in CNLD candidate tanhnak caah bia an chim. Cun CNLD candidate Chin Chin Pekthang auh in siseh, Pu Solomon nih kap tanh in rian a ruan ti thawng kan theih. Mah kong he pehtlai in NLD nih kan duh lo.\nCatial tu:NLD Hakha


Salai Lairamthang: Dr. Sasa nan Soisel Tuk caah Kaa Sum Kho Ti Lo | THE CHIN EXPRESS\nSalai Lairamthang: Dr. Sasa nan Soisel Tuk caah Kaa Sum Kho Ti Lo\nRuah Chuk Cho\nKa tial lai lo tiah ka sum chih nain FB nan catial mi nih tial lo awk tha loin a ka nam chih. Miphun min te nan hman caah soisel hi kan i thlachiat ngai. Miphun kan daw, miphun kan ttanh nan ti nain nanmah ruahning le duhning in a si ve lomi, nan pomning a pom ve lomi, nan uarmi party a uar ve lomi, nan ttanhmi party a ttanh ve lomi poah cu mai sam in nan sam hna, zoh awk tlak loin nan thangchiat hna.\nDr. Sa Sa cu Chin miphun arfi bantuk in kan zohthla mi pakhat a si. A tuahsernak in miphun le ram a dawmi a si. Kanmah cio bantuk in ramdang ah nuam tein a fimthiamnak hmang in a um kho vemi a si. Asinain ram a dawt caah fahnak, harsatnak a thim, sifak miharsa hna he ti le rawl a hrawm timi a si. Cucaah Chinram chung khuate bik, sifak bik le a harsa bik khuate ah khuasak a thim. Amah tluk miphun dawmi le zawnruat mi hi Laimi chungah mi tlawmte lawng an si lai.\nLaitlang i facang a har lio, mautam ruangah Laitlang kan har lio caan, Hakha a cimh lio caan ah a si khawh chung in kan miphun chanhchuah tu dingah fek tein a dirmi pasaltha a si. NLD party i aluh le cangka maisam in nan sam, sum phomh in nan phomh. Zoh awk tlak lo le rel awk tlak loin nan soisel. Nanmah party va siseh law nan lu cungah nan laamter lai a fiang tukmi a si. Mah party a si ve lomi poah, a lungfim rih lo, a hrut tuk, a molh tuk, sibawi nih politic tuah phung a si lo, Laimi sifaknak ramdang ah a zuar, Kawl sal si a duh, mah miphun nak in miphundang a uar tiah puh lo le puh lo zong kan puh viar. A ngaingai tiah cun mah bantuk a chimmi le a tialmi hi ram le mphun caah cite tun khat hmanh a chuah kho lomi ram caah rasen tun khat hlut hmanh a siang lomi lawngte an rak si.\nDr. Lian Hmung Sakhong nih 2020 Thantlang CND lio a biachim mi ah Daw Aung San Suu Kyi cungah a lunglawmhnak, a thangthatnak a rak chimmi ruangah a phunphun in soiselnak nan rak tuah thiamthiam. Nanmah party duhning lawng in biachim seh, a herh ahcun Daw Suu zong soisel seh, Boyoke Aung San tiang zong soisel seh ti khi nan duh. Dr. Lian Hmung Sakhong cu a luancia kum 32 lio in miphun caah nunnak thap in hmawng a tthiam cangmi Chin pasaltha a si.\nNizan i Dr. Lian Hmung Sakhong le tuchun i Dr. Lian Hmung Sakhong kha a khatmi te an si ko. Politic timi cu icelh thiam a hau. Fimkhur a hau. Hruhru hranghrang i politic tuah cu mah le mah suicide i tuah bantuk a si. Dr. Lian Hmung Sakhong thiamthiam nih Interview pakhat ah “Daw Aung San Suu Kyi kan ttanh si lo, amah tu nih a kan ttanh” tiah a chim than i, a herh lo tiang in soiselnak kan tuah than. Kanmah party duhning hoih in a chim lomi, a tial lomi le a dir lomi poah cu kan huat colh hna. Mah bantuk soiselnak kan tuahmi nih mi thinlung pakhat hmanh a la kho lo. Mi mit kan kem. A thli tein dirpi le ttanpi a timmi hna hmanh a thlite in an i zuk diam. Policy kongah duh tawk in soiselnak tuah phung a si. Asinain pumpak i hlat le i thangchiatnak nih aho ca hmanh ah thatnak a chuapi bal lo. Mah le mah tanbo in i tuk bantuk a si.\nCaṭialtu: Salai Lairamthang


Min Aung Hlaing Ralhrang Pawl Nih AA Ralkap Minung Kul Bak An Tlaih Hna — Salai Ephraim Thawngpang\nMin Aung Hlaing Ralhrang Pawl Nih AA Ralkap Minung Kul Bak An Tlaih Hna\nSac ralhrang nih AA hriamtlai 20 an tlaih hna.January 27,2022 ah Rakhine ramkulh Maungdaw peng chak lei Chingchaung khua ah kawl ralhrang hna nih AA hriamtlai tintan a kai i a dih tharmi minung 20 cu Kawl ralhrang nih an tlaih hna tiah khuami pakhat nih a chim.\nKawl ralhrang nih AA hi an ngiar pah cang hna. A ruang cu AA hriamtlai nihhin Rakhine mipi cung ah nawlngeihnak tamtuk an ngei cang. AA nih an uknak hmun zong a kau ngai cang i AA hi an minung thazang le an hriamnam zong a tha tuk cang ti a si.\nCu ruang ah Min Aung Hlaing nih cun AA pawl hi a ngair pah cang hna. Rakhine ramkulh chung ah Kawl ralhrang an cawlcangh ning a hun karh ngai cang. AA hruaitu (Tun Myat Niang) Tthun Miah Neng –zong nih ralhrang pawl cawlcangh ning hi kan ngait peng ko hna tiah a rak chim.\nCredit:LENG CUNG TLANG\nCDM Tuah Hnu Miphun Leirawitu Ralhrang Sin Ah Kir Than Mi Vuanthan Vialte Nai Cei Tuk Ning Nolh Chap Tlak Na Si →\n← Maw Pathian Kan Miphun Caah Biakhiaktu Kan Ralbawi Hna Lungthin Ah Bia Rak Chim Ko Cang Law


World – Page 3 – Chin Modern News\nNu Ngakchia Hna Biatakte I Thongh Cu, Ralchiapa An Ti (Video)\nKum 51 a si cangmi pa nih nu ngakchia kum 11 a simi cu mizapi hmai bakah teng lakin mah pahawi thongh bakin a thongh ko. Video tawite an thlakmi social media ah an vun tar cu comments tuahtu hna cu a phul in an phul ko, ralchiapa maw palh, ngakchia nu dek tiah. North … Read more\nCategories World 138 Comments\nTuluk Nih Canada Pa Thih Dantatnak An Pekmi Cu Canada Cozah Lung Tling Lo\nFebruary 28, 2019 January 15, 2019 by chinmodernnews\nCanada rammi pa pakhat cu Tuluk cozah nih rithaisi zuar man sualnak in an rak tlaih i 2016 November ah kum 15 thongthlak le phaisa 150,000-yuan (US$22,000) liam dingin biachahnak an rak pek. Robert Lloyd Schellenberg, kum 36 cu a luan ciami 2014 lioah khan Tuluk ram in Astralia le Japan ram ah kg 200 … Read more\nCategories World 3 Comments\nTrump: Congress Hnatlaknak Tel Loin Tuanvo Lak Khawhnak Thawngthanh Ka Tuah Lai\nFebruary 28, 2019 January 11, 2019 by chinmodernnews\nCawnnili ni, Donald Trump nih Mexico ramri vanpang saknak kongah Cozah tlerhnak bia an hum chin tak cang. Mah tuahnak dingah timhtuahnak cu ka ngei rih lo nain, ka tuah a hau ko cang, cun ka tuah taktak fawn lai tiah thawnglatu hna sinah a chim. Kan ram nih puicimhnak/tlakchiahnak kan ton cuahmahmi buainak hi … Read more\nCategories World 4 Comments\nKum Thar Lai Zaan Ah Manchester Khuapi Nih Ralhrang Hma An Ing\nFebruary 28, 2019 January 2, 2019 by chinmodernnews\nManchester khuapi, tlanglawng dirnak Victoria station ah ralhrang a si lai tiah zumhmi misualpa pakhat nih a tlungkalmi mipi cu nam in a zawnhhnawh hna tiah British palik bawi pakhat nih Cawnnihnih ni (Jan 1) ah a chim. Misualpa a hmumi hna nih, nam in mi a sawh hna lai ah “Allah,” tiin a au … Read more\nCategories World 2 Comments\nAustralia Cozah Nih An Ram Ah Kuat Than A Tim Hna\nFebruary 28, 2019 December 21, 2018 by chinmodernnews\nAustralia ram ah a rak pemmi Sri Lanka chungkhar hna cu a ra laimi 2019 February thla chungah an chuahkeknak ram Sri Lanka ah kuat than dingin an erh hna. Cozah thar a kaimi nih nan ram (Sri Lanka) cu a tha cang, buainak a um ti lo an ti hna caah kuat than an … Read more\nCategories World 166 Comments\nGeorge H.W. Bush Nih A Thli In A Rak Bawmh Pengmi Philippines Ngakchiapa\nFebruary 28, 2019 December 19, 2018 by chinmodernnews\nUS, President hlun George H.W. Bush nih a nun lioah a muisam zong a hmuh bal lomi Philippines ram kum 7 ngakchia pate pa khat cu kum 10 chung (boih a lak tiang) bakte a rak bawmh. Ngakchia pate (a min ah Timothy) cu kum 7 a rak si lio tein a sianginn kainak fim … Read more\nCategories World 92 Comments\nChristmas Thilri Zuarnak Market Ah Thatnawnnak A Cang\nFebruary 28, 2019 December 18, 2018 by chinmodernnews\nKan hnung, Cawnnihnih ni (Dec 12) zanlei khuamui ka ahkhan meithal le hriamnam aa putmi pa pakhat nih Paris khuapi, Strasbourg Christmas thilri zuarnak market ah thahnawnnak a tuah tiah French nawlngeitu hna nih an chim. Christmas inn tamhnak thilri cawk dingah market i a rak rami mipi hna cu meithal in a kah hna. … Read more\nFrance Ram Mipi Duh Lonak Langhternak Ah Minung Tampi Hliamhma An Tuar\nFrance (Pintit) ram ah mipi nih an cozah duh lonak an langhtermi cu zualhma ngai a si. Duh lonak an langhternak ah minung 135 nih hliamhma an tuar. Duh lonak langhtertu mipi hna thenthek dingin palik nih rim khuvai a simi bom in an kah hna. Minung 1000 hrawng cu an erh khawh ve hna. … Read more\nHIV Hrik Chunhmi Banhla An Ei Sual\nFebruary 28, 2019 December 7, 2018 by chinmodernnews\nTuchan minung hi cu kan sual ko cang chimpit bak ka si cang ko hna, HIV hrik rungrul ngeimi thisen cu Banhla (banana) chungah an chunhchih. US ram, Oklahoma peng, Tulsa khuapi i Walmart dawr pakhat ah HIV hrik in an chunhchihmi banhla cu tleirawl ngakchia minung 8 nih an i ei sual. HIV hrik … Read more\nUS Ralkap A Tlaumi Chungin Minung Pakhat An Chanh Khawh\nFebruary 28, 2019 December 6, 2018 by chinmodernnews\nCawnnithum ni, Japan rili cungah US tiralkap vanlawng pahnih in a tlaumi hna lakah ralkap pakhat cu an chanhchuah khawh cang, nain a tlaumi ralkap minung 6 an tang rih. KC-130 le F/A-18 Hornet timi tiralkap vanlawng pahnih accident a tongmi hna cu Hiroshima pawng, Iwakuni ah hram an bunhnak hmun in zinglei suimilam 2 … Read more\nCategories World 5 Comments


Pathian nih Chin miphun a kan dawt i kan pa le CNF hna hmang in Vawlei cung ram rum ramtha ah tampi a ka phakter. – Hakha Cherry\nPathian nih Chin miphun a kan dawt i kan pa le CNF hna hmang in Vawlei cung ram rum ramtha ah tampi a ka phakter.\nKawl ralkap nihhin Chin ram hi thahrum hmang in hun kan deng sehlaw, Chin ram khuate zeimawzat cu ralzam in Tipi ral ah kan um a hau hnga. Cutin um khi vasi sehlaw ramdang le NGO,INGO hna bawmhnak hmuh huaha loin kan mah tein kan i zohkhenh kho lai maw timi katuak sek tawn. Cucu tutan ram buainak in a chuakmi CDM bawmhnak a chuakmi nihhin ruahnak tampi a hun ka chap. Chin ram ah kahdohnak hun chuak taktak sehlaw kanmah tein zeitin dah kan i zoh lai timi a foinak in ka langhter lai.\nTulio phaisa le thilman in tuak ahcun Ks-40000×250=Ks-10000000 hrawng asi hnga. Chiti ciite mehhang ah Ks-3000000 le dangdang herhbau ah Ks-2000000 hei dih sehlaw a zapi in ting 150 hrawng khi thla fatin a dih hnga. Kan khua ramleng ummi zapi hi inndong 100 hrawng in kan tuak ahcun thlakhat ah Ks-150000 in kan kuat hna ahcun tha tein kan cawm khawhhna tinak asi. Hi thhlakhat 150000 hi cu US $ incun $115 long asi ko caah hartuk loin thawh khawh kan si kolai. Hibantuk in a khua kip nih mah le khua cio kha kan i zuanhnawh cio ahcun kan unau Kachin, Karen pawl ralzam hna bantuk cun kan har lai ka zum lo.\nHitin tulio boruak he zohchih in Pathian hi Chin mi kan caah a tlai ballo i hlankan tein khua a kan khanpiak ko tihi a lang. Cucahcun tulio kan ram buainak he pehtlai in CDM nih teinak a hmuhlo sual i Kawl ralkap nih an kan hranhnawh hmanhah kan caah Pathian nih lam a rak kan serpiak diam cang tihi hmuhkhawh asi caah thinphan tukding kan silo.Credit-Peng Hlawnceu\nNu le tampi cu kan ramluatnak caah tiin hmaisuangin lam an chuak i thlanti le mitthli he ka nunnak a dih kho ti an theih ko buin an nun an thap.


Tuni Hakha lamzawhmi an tlaih hna lio Video von zoh cu thinlung nih a celh hrim lo mu-Video – Chin World News Evening\nTuni Hakha khua, Hakha Town Coffee dawr ah palek le ralkap nih mi an tlaih lio hna video von zoh cu lung zur in ngaih a chia tuk hringhran. Atu tiangah an tlaihmi hna hi minung 17 fai an si cang lai. Hakha Pearl Store (2) Palek le ralkap nih a cunglei hlei an donhmi in an luhhnawh than hna. Dawr chung a ummi minung pathum an tlaih hna. Thlacamnak in bawm cio hram hna usih!\nBreaking News: Hakha khua a ni 23nak, Duhlonak Langhternak ah aa tel mi minung 17 an tlaih hna, tiah thawng kan theih. Tlaih mi hna cu pa pakua le nu pariat an si i hi chung ah The Chinland Post in David zong aa tel. Hakha Town Coffee ah chuncaw a ei lio mi, Hakha Town Coffee riantuantu hna le Hakha Town chung ah a zaam mi zong an tlaih hna, tiah thawng kan theih.\nA ni 23nak Hakha Duhlonak Langhternak cu Palek le Ralkap nih mitthli tlaknak bomb hmang in mibu an thek hna i an tlaih hna. Biakilh: Theih chom thawngpang a si. Update kan tuah than lai. Source: Democratic Voice of Chin-DVC\nSui Meng Par: Nihin Hakha an tlaihmi hna tampi lakah kan nau, Parte zong aa tel. Parte was among one of the many arrestees in Hakha today. We call for immediate release of all persons arbitrarily detained.


EVE LE ADAM AN UM LENNAK EDEN DUM CU A UMNAK AN THEIH CANG – The Chinlung Post\nSeptember 1, 2020 admin Lenhloi 0\nVawlei thiamnak le fimnak hi a thangcho chin lengmang cang. Bible ah kan hmuh in kan theih lengmang mi Eden Dum umnak hmun zong theih a si cang tiah an chim. Eden Dum umnak hmun konghe pehtlaiin vawlei cung thiamsang hna nih biatak tein dottletnak an tuah lengmang cang mi asi. Asinain a umnak hmun kongah an ruahning tu aa dang cio hna.\nEden Dum cu vawleipi umtu ning aa thlen lengmang ruangah Eden Dum hi a tlau ve cang tiah minung tampi hna nih an chim ve. Asinain minung tthenkhat hna nih an chim ve mi cu kan chim lengmang mi Paradis kan timi hi Eden Dum cu asi ko tiah a timi zong an um. Culawng siloin minung tthenkhat nih an ti tthan mi cu Eden Dum cu thuahthum chap a simi Rilipi nih a kulh tiah an ti tthan.\nTuan liopi in Eden Dum umnak hmun le hma hi a cunglei langhter cang bangin vawlei cung thiamsang hna le mirum tampi hna nih an kawl lengmang mi asi. Eden Dum ah hin zeiko dah a um taktak hnga timi theih an rak duh cio hna. Sihmanhsehlaw aho hmanh hlawh a tlingmi an um rih lo tiah an rak langhter.\nSihmanhsehlaw naite ah khan vawlei cung thiamsang hna nih Eden Dum umnak taktak cu an vun phuan. Eden Dum umnak cu East Africa, Zabezi Rili kam ah a um tiah an vun langhter. Africa ram hi a kum a upa ngaingai cangmi le vawlei cung minung an rak chuah hmasa nak hmun le ram zong a si tiah an chim. Hi hmun in minung an karhnak zong asi tiah an chim.\nZambezi Rili kam ah a ummi thil hna cu dottletnak an tuah tik ah hlanlio nehnang tampi a um tiah an chim. Cun an hmuhchuahmi hlanlio nehnang thil pawl hna hi kum tinghnih tluk a upa cang mi lawngte an si tiah an chim. Hi lio caan ah minung tthenkhat nih an chim ve mi cu Eden Dum cu Iraq ramchung ah a um lai tiah an zumh ve. Eden Dum kongah chimmi aidang cio caah a zei hi dah biadik cu asi hnga? Ref: Znews (Mirror)


CNF/A kong ah theih ding: – The Cherry Par\nCNF/A kong ah theih ding:\n1. CNF/A cu hriamnam a tlai mi Buu/ralkap an si. 2. Social media cungah tamtuk in CNF/A peihtleihnak le bomhnak kong zong hi langhter deuh lo ah a tha bik rih. 3. Kan mah hmanh nih social media cung in an cawlcangh ning kan thei khawh hna ahcun kan mah nak in a zir deuh mi kan ral ca cun a fawi tuk ngamsam khi an si cang cuh! 4. CNF/A nan/na bomh thawng in nang mah duh ning poah in kal hna seh ti phun lungthin cu kan ngeih awk a si lo. 5. Kan ralkap cu kan mah nak in let tampi in ralrin a hau mi an si. An cawlcangh ning hi palh a ngah lo mi dirhmun ah an um hi theih piak hram hna uh sih.\n6. CNF/A kan pa le zong nih ramthumnak a um mi pawl mipi he ton biaruahnak tuah mi zong hi socia media ah langhter tuk rih ding a si lo tiah ka ruah. 7. Kan ral hi zawng bantuk in an zir caah ngau bantuk in kan zir ve a hau. Rachok bantuk in an hran cang caah a paw a tam cang mi chiandaih bantuk in kan hran ve khawh nak ding lam tu kan kawl a hau cang. 8. AA le Rakhine miphun bantuk in biathli a thup kho mi miphun si hram hna uh sih.\nNote: Chinram khuasa upa le mino paoh paoh khua kip ah kal i bia i ruah i lungrual tein zertian ngai in ralkap le palik hi kan thiao caan hna a si ve cang. Laihlum lungfim upa kan in herh taktak hna hih. Hriamnam nak in tih a nung deuh mi cu lungrualnak a si. Credit: Sang Hre\n← Tulio ah social media ah mipi nih CNF/A kan soisel tukmi hna hi phun 2 in ka hmuh\n𝐘𝐮𝐠𝐨𝐬𝐥𝐚𝐯𝐢𝐚 𝐛𝐚𝐧𝐠 𝐤𝐚𝐰𝐥𝐫𝐚𝐦 𝐡𝐢 𝐯𝐚𝐰𝐥𝐞𝐢𝐩𝐢 𝐦𝐚𝐩 𝐢𝐧 𝐭𝐡𝐥𝐚𝐮 𝐚𝐬𝐢 𝐥𝐚𝐢 𝐥𝐨 𝐭𝐢𝐚𝐡 𝐜𝐡𝐢𝐦 𝐧𝐠𝐚𝐦 𝐚𝐬𝐢 𝐡𝐧𝐠𝐚 𝐦𝐚𝐰? →


RIP. BOCHANMI KANPA DR TAM AUNG LING NIH MUAL AA KAN LIAMTAK – The Chinlung Post\nNovember 24, 2020 admin Chin 0\nApoituk hringhran, Laimi nih kan i bochan taktak mi kanpa Dr Tam Aung Ling nih ruahlopi in mual aa kan liamtak. Dr Tam Aung Ling cu Ottawa ah a ummi a si, Atu bantuk in a nunnak aliamnak aruang cu heart attack in a si tiah theih a si. Aruak zong hi zapi nih zoh awk attha rih lo i, chungkhar lawng nih zoh khawh rih asi tiah an chim. Hi konghe pehtlaiin atanglei bangin an langhter.\nNGEIH CHIATNAK KAN TONG: Ottawa khua ah kan bochanmi kan u, kan pa Dr. Tam Aung Ling(AMang Pa) nih tuzing 10:00 ah a kan liamtak. Ottawa khua khuasa Chin mi hna le Chin Baptist Church Ottawa kan ngeih a chiatuk ee. Krihfa bu le khuatlang ah kan mithmai, kan hna a ngamtertu, ruahnak thatha a kan pe tawn tu le kan bochanmi AMang pa kan in Siang lo tuk ee. Sui Chin.\nOttawa ah Nu le Pa caan ah kan i ngeihmi Dr. Tam Aung Ling, (Aung Ling Mang) pa nih tuzing 10 am ah Heart Attack in a kan liam tak e tiah chungkhar lei in thawng kan theih i, ka mang maw ka caang dah tiah kan lau tuk cio e. Tuhi Sizung ah an um rih i, chungkhar lawng kal a ngah tiah an ti caah kan umnak cio in Thlacam bawmh hna usih.\nDr. Tam Aung Ling hi Community hruaitu ka rak ttuan lio ah a ka dirhkamhtu le amah sin in fimnak ka laknak kan Pa pakhat a si i, Ottawa ah amah le a chungkhar nih khua a kan sakpimi hi kan hna a ngam tuk. Nihin ah hi vawlei nunnak in a kan dintak cu, Ottawa Chinmi caah a fak khun ko. Chungkhar, Cingla le Khuami dihlak kan mitthli hnawttu cu Jesuh si hram ko sehlaw.Ngakchiatnak he, Zasang Cinzah.


PDF nih SAC ralhrang ceilak an thah hna a thar in uar an um khotuk cang – Lai Lungrawn Post\nPDF nih SAC ralhrang ceilak an thah hna a thar in uar an um khotuk cang\nMagwe ramthen, Puak peng Dingkun (ဒိန်းကွင်း) khuate pawngah Ralhrang mawtaw cu PDF phu nih bomb in an phomh hna, kaphnih kar kahnak zong a chuak, rallokap lei in 100 hrawng an thi lai tiah hlathlai hnu ah fehter asi tiah theih asi.\nNizan August 30 ni, zanlei sang ah kaphnih kar ah Sml cheu tluk an i kaap, Pathein, Monywa le Khaan 10 hrawng a hlatnak khuate pawl meikanh asimi Kinma(ကင်းမ) khuate hna an si.\nCu kahdohnak hmunhma pawng hrawngah August 28 nih ah kahdohnak a rak chuak i ralhrang lei in a thimi hna cu cawleng le tawlazi in an phurh hna tiah theih asi.\nThawngdang KNU/KNLA nih a lak cang mi ralhrangbu sakhan in KNLA brigade 6 nih a lak mi sakhan 2 hna cu ralhrangbu nih pek than dingin a hal tiah theih a si.Hi sakhan 2 hna hi Karen ramkulh Kyarinseikkyi peng Khokkhua tlangah a ummi Kalikhi sakhan le Kawkareik pengah a um mi Ceik camp hna an si.\nRalhrangbu le BGF 100 hrawng cu Ceik khua pawng Kunkalei khua phungki inn ah umhmun an khuar lio a si tiah KNU sin in theih a si.Atu hrawngah ralhrangbu nih KNU/KNLA doh dingin BGF he fonh in thazaang tampi an i chap tiah theih a si i, KNLA brigade 5 commander Brig. Saw Mu He nih brigade 5 cu ralhrangbu nih lak dingin an timh tiah Salween press biahalnak ah a chim the chin post.\nBreaking News:SAC ralhrang mindat nih an thah mi hna ruak cu zungput kam ah an hlon hna.